Sandoz brend | Sandoz Serbia\nSandoz je kompanija u sastavu grupacije Novartis i globalni lider u oblasti generičkih i biosimilarnih lekova. Današnji oblik dobila je 2003. godine kada je Novartis objedinio sve svoje poslovne subjekte za generičke lekove pod imenom Sandoz – jedinstvenim globalnim brendom sa dugom tradicijom. Od tada se Sandoz razvija kao vodeći svetski proizvođač generičkih lekova sa godišnjim obimom prodaje većim od 10 milijardi dolara.\nSandoz kao brend predstavlja simbol kvaliteta, a zdravstveni radnici širom sveta veruju ovom brendu kao sinonimu za visokokvalitetne i priuštive lekove. Svoje poreklo vodi od male hemijske kompanije koja je nastala 1886. u Bazelu (Švajcarska). Kern & Sandoz, kako se ova kompanija prvobitno nazivala, bavio se pretežno proizvodnjom boja. Međutim, deceniju kasnije kompanija je proizvela prvu farmaceutsku supstancu – antipirin kao agens za kontrolu telesne temperature. Do 1917. godine kompanija je osnovala prvo farmaceutsko odeljenje, a 1929. na tržište je uvela lek Calcium Sandoz koji je postavio osnove za moderno lečenje kalcijumom. Calcium Sandoz ubrzo postaje jedan od najpoznatijih proizvoda ove kompanije, a i danas ima važno mesto u njenom portfoliju.\nPoslovanje kompanije Sandoz u oblasti antiinfektiva i biosimilarnih proizvoda zauzima vodeću globalnu poziciju, a svoje korene vuče iz aktivnosti kompanije Biochemie četrdesetih i pedesetih godina prošlog veka.\nGodine 1939. Kern & Sandoz postaje Sandoz Ltd. i pod tim imenom posluje skoro šezdeset godina. Za to vreme se sa druge strane granice u posleratnoj Austriji 1946. godine osniva kompanija Biochemie sa ciljem proizvodnje i isporuke preko potrebnog penicilina za lečenje stanovništva. Dva istraživača iz kompanije Biochemie 1951. pronalaze penicilin otporan na kiselinu, što znači da će penicilin po prvi put moći da se unosi oralnim putem. Ovo otkriće podstaklo je dalji razvoj i brzi rast kompanije. Sandoz 1963. godine preuzima kompaniju Biochemie GmbH i time započinje masovnu proizvodnju antibiotika i supstanci koje se dobijaju biotehnološkim postupcima. Danas se uspeh portfolija proizvoda kompanije Sandoz ogleda u globalnoj vodećoj poziciji u oblasti biosimilarnih lekova i generičkih antibiotika. Sandoz je sada drugi po veličini proizvođač antibiotika na svetu.\nTokom dvadesetog veka brend Sandoz se kontinuirano razvijao i sticao međunarodni ugled. Kompanija Novartis nastala je spajanjem kompanija Sandoz i Ciba-Geigy 1996. Brend Sandoz je nekoliko godina bio u hibernaciji, ali nije izgubio svoj naziv i ugled. Naziv Sandoz vratio se na tržište 2003. godine, kada je Novartis objedinio sve svoje poslovne subjekte za generičke lekove pod jedan globalni brend.\nOd svojih početaka u Bazelu u 19. veku, brend Sandoz se transformisao u globalnog lidera u oblasti generičkih i biosimilarnih lekova. Danas kao kompanija u sastavu grupacije Novartis nudimo oko 1000 molekula koji pokrivaju širok spektar terapijskih oblasti. U 2015. godini naše proizvode koristilo je više od 500 miliona pacijenata, a naša želja je da dopremo do milijardu ljudi.\nNovartisovi operativni i istraživački timovi rade širom sveta.


Ubeđen sam 100 odsto - bum za srpsku ekonomiju - ebart\nUbeđen sam 100 odsto - bum za srpsku ekonomiju\nIzvršni direktor Železare Smederevo Peter Kamaraš kaže za B92 da je ubeđen da kineska kompanija Hestil ima sjajne planove za smederevsku čeličanu.\nSindikalci poručuju da konačno veruju u sigurnu budućnost. Ekonomisti ocenjuju da je potpuno realno da će EU i dalje pratiti dešavanja u toj kompaniji.\nKažu da im nije Kineza, preostali bi im japanski harakiri. U smederevskoj železari ubeđeni da novim ugovorom menjaju sve. Izvršni direktor čeličane Peter Kamaraš poručuje da ne postoji nijedan razlog za strah.\n“Bez kineskog Hestila Železara bi preživela, ali pitanje je u kom obliku, sa koliko ljudi i koliko dugo”, kaže Kamaraš.\n“Sutrašnje potpisivanje bih nazvao proslavom potpune pobede. Možda niste imali priliku da razgovarate sa novim vlasnicima, i ne govore mnogo, ali ja sam 100 odsto ubeđen da imaju sjajne planove za Železaru. Znam detalje ali nije trenutak da se o njima sada priča, biće to pravi bum za srpsku ekonomiju”, ističe on.\nDobro poznata činjenica je da se u smederevsku Železaru najmanje dve decenije nije ulagano kako treba. Radnici sada veruju u poruku da će svi oni zadržati posao.\n“Sutrašnji dan je jedan od najznačajnih dana u novijoj istoriji Železare. Posle nekoliko godina neizvesnosti i strahova šta će sutra biti sa fabrikom i svima nama, konačno dobijamo poslodavca koji je spreman da ulaže i sa njim ulazimo u novo sutra i sigurniju budućnost”, veruju sindikalci Železare.\nPo obavezujućem ugovoru Hestil će kupiti svih 98 imovinskih celina Železare i to po ceni od 46 miliona evra. Čelik nije tako tražen kao nekad. Stručnjaci procenjuju da je za kineskog giganta to još samo jedna karta za ulazak na evropsko tržište, koja ne znači nikakav prodor. Evropa će i ubuduće pažljivo pratiti dešavanja u smederevskoj železari.\n“Prema EU to neće nastupati kao kineska firma već kao srpska. Moguće je da EU od sad pa do trenutka našeg ulaska tamo postavlja niz pitanja vezano za direktne ili inderektne sadašnje ili bivše subvencije toj firmi”, smatra predsednik Evropskog pokreta Srbija Mihajlo Crnobrnja.\nSmederevska železara je po ocenama stručnjaka već krajem osamdesetih postala problem. Posle stečaja i privatizacije prešla je ruke Amerikanaca, da bi je ni deceniju kasnije država otkupila. Kineska firma će za neka dva meseca, posle tzv. prelaznog perioda, u potpunosti preuzeti smederevsku čeličanu.\nRečeno je će da Hestil investirati najmanje 300 miliona evra. Ta kompanija godišnje pravi do 50 miliona tona čelika i prihoduje 43 milijarde dolara. Da li podatak da je 2014.-te imala 2 i po puta veću proizvodnju od nekadašnjeg američkog vlasnika smederevske čeličane, treba nešto da nam sugeriše?


Brnabićeva u Njujorku: Vraćam se sa bar tri investicije u IT sektor - Izazov\nRadio-televizija Srbije\t 20. jula 2021. 09:12\nGlavna tema u Americi je pandemija ali paralelno sa njom i oporavak ekonomije. Investitori traže nove destinacije za ulaganja i zato se srpska delegacija u Njujorku u pravo vreme sastala sa menadžerima velikih komapanija i startapova koji su okupljeni u organizaciji "Jang prezidents".\n"Imajući u vidu progres koji je Srbija napravila tokom kovida, preko E-uprave čini se da ide u dobrom smeru", smatra Beri Merik, predsednik njujorškog ogranka organizacije "Jang prezidents".\nNa pitanje da li se mogu uskoro očekivati investicije "Jang prezidentsa" u Srbiji, Merik je odgovorio potvrdno.\n"Jedva čekam da dođem u Srbiju. Izgleda da su svi biznis lideri koji su bili tu veoma zainteresovani da se uključe u uspešnu srpsku priču i nesumnjivo smo smo za to", poručio je Merik.\n"Sa sastanka sam izašla sa najmanje tri ili četiri nove investicije u Srbiji", tvrdi Brnabićeva.\nDodala je da je srpska delegacija naišla na jako dobar prijem. Moji sagovorinici nisu znali šta se dešava u Srbiji i koliko je napredovala. Kažu da će ulaganja koja su planirali za neki drugi deo sveta preusmeriti ka Srbiji, napomenula je premijerka.\nTo bi bile investicije u naš IT sektor a o ulaganjima je bilo reči i na sastanku sa blokčejn kompanijom "Gilded" koja se bavi zaštitom podataka, posebno digitalnom trgovinom zlatom koja širi poslovanje i kojoj su potrebni novi partneri.\n"Ukoliko se dogovorimo da oni čuvaju svoje podatke u Srbiji, teško je objasniti koliko to znači za zemlju", naglasila je premijerka.\nS obzirom na to da je sve veća potreba za zaštitom podataka, prvi čovek komapnije "Gilded" je posle sastanka sa Brnabićevom rekao je da ima prostora za saradnju sa Srbijom i da su im potrebni stručnjaci koji će razviti nova digitalna rešenja za zaštitu podataka i veću finansijsku slobodu.\nUlaganje u IT sektor biće tema i sa čelnicima kompanije "Goldman saks" kao i fonda čiji su osnivači poreklom iz Srbije čine se završava poseta Ane Brnabić SAD.


U sredu Eko konferencija u Novom Sadu | TV KANAL 9 NOVI SAD\nNaslovna EMISIJE U sredu Eko konferencija u Novom Sadu\nU sredu Eko konferencija u Novom Sadu\nVIDEO K9: Ekološki pokret Novog Sada organizuje 21. međunarodnu Eko konferenciju, a glavna tema ovogodišnjeg susreta stručnjaka, biće zaštita životne sredine gradova i prigradskih naselja.\nKonferenciji će prisustvovati stručnjaci iz 14 zemalja sveta, koji će predstaviti svoje radove i razgovarati o aktuelnim temama zagađivanja životne sredine sa kojima se svaka zemlja u nekoj meri susreće.\n“Tematika je zaštita životne sredine gradova i prigradskih naselja, a u toj glavnoj tematici nalazi se 15 osnovnih disciplina, kao recimo delovi životne sredine, vazduh, voda, zemljište, biosfera, zatim tehničko-tehnološki aspekti zaštite, ekonomski, pravni, sociološki, kulturni, rekreativni i poslednja sesija jeste održivi razvoj gradova i prigradskih naselja”, rekao je Nikola Aleksić, direktor Ekološkog pokreta Novog Sada.\nUrban način života doveo je do toga da okolinu konstantno zagađujemo, ali sve se to može rešiti, kaže Aleksić dodajući da će tome doprineti i otvaranje Poglavlja 27 u pregovorima sa Evropskom unijom, koje se odnosi na životnu sredinu.\n“Cela država, 7 miliona stanovnika, nemaju osim tri prečistača koja se nalaze u Vojvodini, četvrti je neispravan, nema ni jednu jedinu fabriku za preradu otpadnih voda. Takođe osim Novog Sada koji je izgradio pogon za selektiranje komunalnog otpada još samo Mitrovica je krenula kopiranjem tog pogona i nijedan drugi grad, nijedno urbano naselje nemaju sanitarnu deponiju, nego sahranjujemo gotove sirovine, staklo, platno, tekstil, metal, najlon”, istakao je Aleksić.\nSvečano otvaranje konferencije biće 27. septembra u Spensu, dok će radni deo biti u Pokrajinskom zavodu za zaštitu prirode. Konferencija će trajati do petka, 29. septembra.\nPrethodni tekstMinistar Severne Koreje: “Plaše nas lavežom psa”\nSledeći tekstNajlon pijaca dobija novu nadstrešnicu


Paket sadrži pored osnovnih namirnica vreću brašna i paket higijenskih preparata. Akcija se sprovodi u suradnji s BBI bankom i nastavak je podjele pomoći koju Rijaset svakih par mjeseci organizira s tim da je ovo po prvi put ovako masovna akcija.\nSve namirice su domaćeg porijekla od bh firmi poput Klasa iz Sarajeva koji je značajno učestvovao u akciji.\nHamed Efendić iz Ureda za društvenu brigu kazao je novinarima da je cilj ovih paketa simbolično kazati da je IZ uvijek sa povratnicima od njihovog prvog dana povratka te da se nada da će svi u narednim godinama dolaziti u ove gradove da kupuju proizvode od povratnika s obzirom da su se mnogi počeli baviti proizvodnjom malina, jagoda i drugih poljoprivrednih kultura. Prema riječima Mustafe Muharemovića, predsjednika MIZ Zvornik, ovo "više nam znači jer znamo da neko na nas misli nego sami sadržaj paketa". Povratnici Muški Ramić iz Bratunca koja je izgubila sina u agresiji na BiH a živi sa drugim sinom i njegovom suprugom ovaj paket posebno znači jer "živimo od moje penzije i poljoprivrede".\nViše informacija u printanom izdanju Preporoda.\n« Čuvari Zajednice Muftijstvo tuzlansko osuđuje napade na džamiju u Janji i muslimane Zvornika »


Švajcarska firma Boschung posetila opštinu Merošina – IN info\nŠvajcarska firma Boschung posetila opštinu Merošina\nSvetski lideri u čišćenju površina, švajcarska firma Boschung, koja svoja predstavništva ima u 11 zemalja sveta posetila je opštinu Merošina s namerom da jedan svoj pogon otvori kod nas. Boschung se bavi proizvodnjom mašina za održavanje puteva i avionskih pisti veoma uspešno već duži niz godina. Ovaj potencijalni ivestitor zaposlio bi 100 radnika sa teritorije opštine Merošina već u prvoj godini.\nNa sastanku sa predsednikom opštine Merošina Sašom Jovnovićem, njegovim saradnicima i načelnikom Nišavskog upravnog okruga Petrom Babovićem dogovarali su detalje o lokaciji i uslovima. Ukoliko ispune sve uslove izgradnja fabrike može početi sa početkom građevinske sezone a puštanje u rad očekuje se u junu naredne godine\nprethodnaJavni poziv za finansiranje i sufinansiranje programa i projekta udruženja


Predsjednik Montpelliera: Ukoliko ne dobijemo pomoć, bankrotirat ćemo – Svijet Rukometa\nPredsjednik Montpelliera: Ukoliko ne dobijemo pomoć, bankrotirat ćemo\nEvropski prvak iz 2018. godine, francuski Montpellier, teško je pogođen pandemijom korona virusa. Predsjednik Montpelliera je istakao da će klub biti suočen sa velikom financijskom krizom ukoliko u septembru budu morali igrati pred praznim tribinama.\nKao i mnoge druge evropske zemlje Francuska je okončala rukometno prvenstvo, što znači da povratka na rukometne terene neće biti do septembra mjeseca, kada bi trebala početi nova sezona.\n„Nervozan sam. Ako ne možemo nastaviti sa rukometom u normalnim okolnostima ili ako država ne poveća svoju financijsku pomoć, tada će svi klubovi bankrotirati“ rekao je na online konferenciji za novinare Julien Deljarry, predsjednik Montpelliera.\nPrekid tekuće sezone već je stvorio financijske probleme klubovima, a čak i ako dobiju pomoć naredna sezona će imati za cilj financijsku stabilizaciju kluba, smatra Deljarry.\n„Ukoliko klubovi naredne sezone počnu igrati bez publike, ipak će dobiti nešto novca od TV prava, ali to uopšte neće biti dovoljno“ istakao je šef Montpelliera.\nProdaja TV prava predstavlja samo 3 do 4% budžeta klubova, a rame uz rame sa Deljarriem stao je i predsjednik Nantesa, Gaël Pelletier.\n„Nema smisla igrati bez publike, to je kao da glumci nastupaju u praznoj sobi“ dodaje Pelletier.\nVođa navijača Montpelliera pozvao je svoje kolege da se odreknu novčane nadoknade za sezonske karte zbog otkazivanja preostalih susreta u korist kluba, kako bi pokušali spasiti klub od bankrota.\nKako prenose francuski mediji, prošlogodišnja prodaja ulaznica u francuskoj ligi donijela je klubovima oko 8,5 miliona eura prihoda, što znači da bi eventualni početak sezone bez publike, bio veliki udarac za francuske rukometne klubove.\nPrevious: Kraj još jedne velike karijere, Kari Aalvik Grimsbø završava sa rukometom\nNext: Da se naježiš, navijači Kielca bakljadom se oprostili od Aginagaldea


U grupi B Bamberg je u poslednjoj deonici srušio favorizovani Olimpijakos koji je taj period igre izgubio sa devet razlike i posle prilično izjednačene tri četvrtine zabeležio prvi poraz ove sezone. Nemački tim, inače neporažen nakon šest kola Bundeslige predvodio je Brajan Roberts sa 23 poena, dok je Predrag Šuput meč završio sa četiri poena i šest skokova.\nU ekipi Olimpijakosa najbolji je bio Papalukas sa 13 poena, dok su Spanulis i Teodosić ubacili po 11, uz dosta slab šut srpskog reprezentativca za tri poena (2/10).\nU drugom meču u grupi Roma je kao gost lako izašla na kraj sa ekipom Šarloa, dok je Barsa podjednako lako pobedila Šole u Francuskoj u okviru grupe C. Vule Avdalović ubacio je 12 poena za francuski tim, dok Kosta Perović za nešto više od tri i po minuta igre nije uspeo da se upiše u strelce.\nSlično Barseloni i ekipa Sijene je stigla do druge pobede nakon što je u Litvaniji pobedila Lijetuvos Aleksandra Trifunovića, dok su u grupi D u centru pažnje bili srpski internacionalci.\nIgor Rakočević je sa 20 poena vodio Efes do ubedljive pobede nad Valensijom (79:63) u kojoj je najbolji pojedinac bio Duško Savanović. Odlična partija i 15 poena srpskog reprezentativca ipak nisu bili dovoljni da španski tim izbegne drugi poraz u grupi, dok je turski predstavnik posle startnog poraza upisao prvi trijumf u ovogodišnjem takmičenju.


Gljivarski Sastanak u Požarevcu\nČlanovi Gljivarskog društva Novi Sad 29.04.2017 godine su bili na prvoj manifestaciji Gljivarskog društva Požarevac u predivnom ambijentu parka Čačalica na brdu iznad Požarevca. U parku se nalazi i istoimeni Spomen-park kao i veliki broj stabala retkih biljnih vrsta.\nGljiva je za prvu izložbu GD Požarevac bilo sasvim dovoljno, a ni dobrog društva nije nedostajalo. Pored izložbe samoniklih gljiva organizovana je i izložba dečjih crteža gljiva. Najuspešniji crteži su nagrađeni prigodnim poklonima.\nZatim smo se prošetali kružnom stazom po parku koji se prostire na 28 hektara. Bilo je tu i gljiva, koje je istina zabranjeno brati, ali par primeraka Đurđevače i Šljivovače je ubrano u edukativne svrhe. Sledila je i šetnja po gradu i obilazak znamenitosti Požarevca, etno naselja Požarevački mir i Narodnog muzeja. Druženje je nastavljeno u restoranu na Hipodrumu uz muziku Tamburaša do kasnih večernjih časova. Proveli smo divan dan i uživali smo u druženju sa kolegama gljivarima iz Požarevca i članovima Gljivarsih društava iz Srbije koji su prisustvovali Manifestaciji. A kiša ... kiša je bila na našoj strani i počela je da pada tek uveče.


I sud nemilosrdan, deset godina suspenzuje za Skenderbeg - Izazov\nI sud nemilosrdan, deset godina suspenzuje za Skenderbeg\nRadio-televizija Srbije 12. jula 2019. 15:44\n"Na osnovu dostupnih dokaza, veće Arbitražnog suda zaključilo je da je Skenderbeg odgovoran za nameštanje utakmica, kao i da je odluka Disciplinske komisije UEFA dobro odmerena i ispravna. U skladu sa tim, odbija se žalba", navodi se u saopštenju Suda za arbitražu u sportu.\nDisciplinska komisija Uefe kaznila je, u martu prošle godine, albanski Skenderbeg sa deset godina suspenzije i milion evra kazne zbog nameštanja mečeva u evropskim klupskim takmičenjima.\nOdluku o kazni potpisao je predsednik Disciplinske komisije Uefe, Austrijanac Tomas Partl.\nEvropski fudbalski čelnici su ovu odluku doneli posle široke istrage koja je pokazala da su čelnici Skenderbega manipulisali rezultatima prateći "nelogičan i iracionalan" tok uplate novca na nekoliko kladioničarskih sajtova. Uefa je istragom ustanovila da lica povezana sa albanskim klubom, uz direktnu pomoć ljudi iz samog kluba, manipulišu rezultatima kako bi stekli finansijsku korist.\nPrvi meč je onaj protiv Krusejdersa iz Severne Irske, gde Uefa "ne vidi niti jedan razlog, osim imperativa kladionice, zbog čega su timovi insistirali svim silama da postignu barem četiri gola". Drugi meč je iz istog kvalifikacionog ciklusa, a odigran je 25. avgusta 2015. godine protiv Dinama iz Zagreba.\nPreostala dva meča, koja prate iste obrasce sinhronizovanog ponašanja kladilaca i fudbalera, sa portugalskim Sportingom i moskovskom Lokomotivom u Ligi Evrope.\nOvde možete pročitati kako je Skenderbeg nameštao mečeve sa Krusejdersom, zagrebačkim Dinamom…\nSevilja je „stara lisica“ za „vukove“, Okampos rešio…\nBorba za polufinale, Šahtjor na Bazel, „vukovi“ protiv Sevilje\nŠirokov prebio sudiju zbog crvenog kartona\nŠahtjor favorit protiv Bazela, Vulvsi bi spreče Sevilju da ponovo ode do kraja\nGalijani: Pirlo je bio trener i dok je igrao\nGrk Cimikas prvo pojačanje Jirgena Klopa\nŠahtjor favorit protiv Bazela, Vulvsi bi spreče Sevilju da ponovo ode…\nSevilja je „stara lisica“ za „vukove“, Okampos…\nBorba za polufinale, Šahtjor na Bazel, „vukovi“ protiv…


Bundestag usvojio paket migracionih zakona › Made-in-Germany.rs\nDonji dom nemačkog parlamenta Bundestag usvojio je paket migracionih zakona kojima se pooštravaju uslovi za izdavanje azila, a olakšavaju uslovi za useljavanje kvalifikovane radne snage za potrebe tržišta rada.\nOvim paketom je obuhvaćeno sedam zakona koji se odnose ne samo na takozvani “uređeni povratak” i olakšano proterivanje stranaca koji nemaju pravo na azil u Nemačkoj, već i na useljavanje stručnih radnika i njihovu integraciju u nemačko društvo.\nPrema oceni nemačkog ministra unutrašnjih poslova Horsta Zehofera, bolji pristup strane stručne radne snage nemačkom tržištu rada je “veoma važan deo” buduće migracione politike Nemačke, prenosi agencija Tanjug.\nNaime, novi Zakon o useljavanju stručne radne snage omogućiće svim kvalifikovanim stručnim radnicima iz zemalja koje nisu članice EU da dođu u Nemačku u potrazi za poslom u svim oblastima rada, ne samo u onima u kojima je prisutan deficit radne snage.\nZakonom je takođe predviđeno i da kvalifikovani stručnjaci, ukoliko dovoljno poznaju nemački jezik, mogu da ostanu u Nemačkoj do šest meseci kako bi tražili posao, a tokom tog perioda neće imati pravo na socijalnu pomoć.\nNove zakonske odredbe trebalo bi da u praksi smanje deficit stručne radne snage u Nemačkoj, pišu mediji u toj zemlji.\nBerlin osniva službu za doček stranih radnika\nNemačkoj trebaju radnici i iz zemalja van EU\nOd sledeće godine u Nemačku i bez ugovora o radu\nOd MiG na 09/06/2019 / AKTUELNO / Ostavite komentar\nElektrični automobili udružili BMW i JLR\nBoš želi da oblikuje tržište letećih taksija


Letnji kamp SMARTOPOLIS - Ozonpress :: internet portal\nTag: kamp, letnji, SmartOpolis\nPeriod iza nas obeležen je prilagođavanjem na nove načine funkcionisanja i frustracijom socijalne izolacije i nedostatka fizičke aktivnosti i druženja. Ovo se u najvećoj meri odrazilo na najmlađe članove porodica. Deca su morala da se adaptiraju na kućne uslove, nov način učenja, ali i na nedostatak vršnjačkog druženja.\nPosle skoro dva meseca provedena kod kuće, mališanima bi najviše prijao boravak u prirodi i sportski i edukativni sadržaji sa drugarima. Edukativni centar Bumerang i ove godine organizuje Letnji kamp SMARTOPOLIS. Kamp je namenjen deci uzrasta od 7 do 12 godina.Ovog leta, deca će boraviti u dečjem odmaralištu „Bela Breza“ na Zlatiboru od 23. do 29. juna.\nPored svakodnevnih šetnji i boravka na planinskom vazduhu, sklonjeni iz bučnog centra Zlatibora, dane provodimo u raznovrsnim sportskim aktivnostima i edukativnim radionicama. Iskustva učesnika Kampa SMARTOPOLIS su izuzetna, a utisci traju sve do sledećeg kampa, što potvrđuju skoro 100% ponovne prijave dece koja su ga već pohađala.\nIskoristite ovu sjajnu priliku, posle duže izolacije, da najmlađima nadoknadite boravak na zdravom vazduhu i u edukativnoj sredini. Za sve informacije pozovite 060/708-32-16.


Energetski efikasni DanVex stacionarni odvlaživači za stalno, prenosno ili hitno sušenje vazduha. Stacionarni odvlaživač se koristi u slučajevima kada je izdvajanje ili uklanjanje vode iz vazduha deo radnog procesa kao što su suva skladišta, proizvodnja hrane, ili smanjenje korozije pri izradi mosta, na primer.\nStacionarni odvlaživač zahteva dizajn, planiranje i pravilnu ugradnju. Ako planirate ugradnju novog ili zamenu postojećeg stalnog ili stacionarnog odvlaživača, mi možmo da vam pomognemo. Važno je maksimalno povećati efikasnost i smanjiti troškove rada vašeg sistema za sušenje vazduha, zato bi trebali sarađivati sa DanVex stručnjacima koji će projektovati sistem za vas. Mi ćemo projektovati sistem prema vašim zahtevima, a zatim će ga naši ovlašćeni partneri ugraditi za vas.\nStacionarni odvlaživač visokog kapaciteta za velike prostore kao što su čiste sobe za proizvodnju integrisanih kola i alata kao i proizvodni pogoni za proizvodnju lekova, farmaceutskih proizvoda, municije kao i skladišta žitarica, šećera, đubriva itd.


Međutim, brojevi testiranih i pozitivnih građana na koronavirus ne odgovaraju tom podatku.\nRedakcija Bečejskog mozaika obavila je provere u Domu zdravlja Bečej i ispostavilo se da je posredi greška, broj aktivnih slučajeva zaraženih u opštini Bečej 16. januara bio je 279, a ne 379, rečeno je u Domu zdravlja.\nU kovid ambulanti Doma zdravlja Bečej 16. januara antigenskim testom testirano je 58 građana – 26 testova imalo je pozitivan rezultat na kovid-19 (od tog broja jedno dete), a po podacima Štaba za vanredne situacije opštine Bečej, juče niko nije testiran PCR testom.\nPrema podacima Instituta za javno zdravlje Vojvodine u epidemiji koronavirusa u opštini Bečej zaključno sa 16. januarom oboleo je ukupno 5.628 građana.\nViše iz ove kategorije « Nezvanični rezultati referenduma: U Bečeju je za „da“ glasala većina izašlih\tZvanični rezultati referenduma: U Bečeju za „da“ je glasalo 58,5 odsto izašlih »


Nebojša Zelenović, najnovije vesti - Naslovi.net\n"Ljudi hoće promenu, oni neće da glasaju za nečijih tri, četiri ili pet odsto. To nije promena. Oni hoće da glasaju za pobednika, a mi moramo to da omogućimo. Građani treba da učestvuju u odluci ko će ih predstavljati na izborima", kaže u… »\nPredsednik stranke Zajedno za Srbiju Nebojša Zelenović najavio je unutrašnje izbore u opoziciji, dok potpredsednik Narodne stranke Miroslav Aleksić smatra da protivnici režima ne treba da ulaze u taj proces. “Mislim da možemo da sačekamo da… »\nU Novom danu o dijalogu govore Nebojša Zelenović i Miroslav Aleksić\nNastavljeni su online sastanci dela opozicije sa evroposlanicima u okviru priprema za međustranački dijalog o izbornim uslovima u Srbiji. O tome u temi jutra govore predsednik stranke Zajedno za Srbiju Nebojša Zelenović i potpredsednik Narodne stranke… »\nDijalog o izbornim uslovima konačno je stigao do ključnog pitanja - šta to traži onaj deo opozicije koji je bojkotovao prethodne izbore, uz nekoliko stranaka koje su se u međuvremenu pridružile tom bloku? Dve grupacije opozicionih partija… »\nZelenović: Nacionalna frekvencija za poštenu televiziju promenila bi predizborne uslove\nPredsednik stranke Zajedno za Srbiju (ZZS) Nebojša Zelenović ocenio je danas da bi dodela nacionalne frekvencije televiziji koja bi "pošteno radila svoj posao mogla da preokrene predizborne okolnosti u Srbiji". ZZS je nakon današnjih onlajn… »\nNacionalna frekvencija dodeljena novoj televiziji koja će pošteno raditi svoj posao može da preokrene predizborne okolnosti u Srbiji, rekao je Nebojša Zelenović, predsednik stranke Zajedno za Srbiju, danas nakon razgovora sa delegacijom Evropske… »\nPredstavnici dela opozicije imali su onlajn sastanak sa predstavnicima Evropskog parlamenta u okviru priprema za međustranački dijalog. Na sastanak, koji je počeo u 9.30h, u sedište Delegacije EU došli su predsednici Stranke slobode i pravde Dragan… »


Kurc uveren da će ostati na čelu vlade, uprkos istrazi za korupciju\nBeta 7. oktobra 2021. 12:30\nMedjuti, stranka Zeleni, koalicioni partner Kurcove Austrijske narodne stranke (OVP) saopštila je danas da su navodi tužilaštva ostavili „užasan utisak“ i otvorili pitanje kancelarove sposobnosti da upravlja zemljom.\nU središtu istrage su navodi da je novac Ministarstva finansija korišćen izmedju 2016. i 2018. godine za plaćanje istraživanja javnog mnjenja sa iskrivljenim rezultatima, objavljenih u novinama bez oznake da je reč o reklami.\nKurc je rekao da „apsolutno nema indikacija da je davao instrukcije“ u vezi sa anketama naručenim od Ministarstva finansija.\nNaveo je da u tekstualnim porukama koje je slao nema ni instrukcija ni zahteva, dok „tužioci istovremeno iznose teoriju“ da je on sve naredjivao.\n„Ne mogu da razumem zašto uvek mene treba okriviti za sve nezakonitosti. Hajde da ispitamo da li su ove optužbe protiv zaposlenih u Ministarstvu finansija istinite. Uz najbolju moguću volju, ne mogu to da zamislim“, kazao je Kurc.\nKurc (35) je od maja i pod istragom agencije za borbu protiv korupcije zbog sumnje da je dao lažne izjave parlamentarnoj komisiji, što on takodje negira.\nBabiš se pripremio za predaju vlasti opozicionim strankama\nHR: Uhapšeno šest turskih drzavljana sa laznim pasošima


Nemački analitičar Bodo Veber: Specijalni izaslanik EU trebalo bi da bude iz države koja je priznala Kosovo – Balkanekspresrb.rs\nNemački analitičar Bodo Veber: Specijalni izaslanik EU trebalo bi da bude iz države koja je priznala Kosovo\n10/02/2020 Off By BERB\nSumnjam da Borell ima dovoljno kapaciteta da sve to uradi sam”, ocenio nemački analitičar\nPRIŠTINSKA Gazeta express prenosi stav nemačkog analitičara Boda Vebera koji smatra da specijalni izaslanik EU mora da bude iz države članice EU koja je priznala Kosovo.\nVeber sumnja da visoki predstavnik Evropske unije za spoljnu politiku i bezbednost Borell može sam da se nosi sa složenim procesom kao što je dijalog između Kosova i Srbije. Prema njegovim rečima, profil je daleko važniji od imena.\n“Profil specijalnog izaslanika mnogo je važniji od bilo kojeg imena. Sljedeći izaslanik mora da bude iz zemlje članice EU koja je priznala Kosovo, jer Borell dolazi iz zemlje koja ga ne priznaje. On ili ona ne bi trebalo da bude diplomata, već visoki političar i iskusni pregovarač”, izjavio je Veber.Smatra da ne bi bilo dobro da se izabere neko sa iskustvom na Balkanu, jer kako navodi svi potencijalni kandidati ili su prestari ili su isključeni iz dnevne politike na Balkanu. Ili možda imaju neki istorijski teret, bilo sa nekom pričom o političkom neuspjehu na Balkanu ili sa dokazanim etničkim predrasudama.\n“Vođenje bilo kakvih sveobuhvatnih pregovora o konačnom sporazumu, što je složen poduhvat, koji uključuje mnoštvo političkih pitanja koja će biti obuhvaćena budućim sporazumom, zahteva ozbiljnu diplomatiju između Brisela, Prištine i Beograda, između Brisela i država članica EU i drugih zapadnih prestonica. To je posao koji zahteva potpunu posvećenost. Sumnjam da Borell ima dovoljno kapaciteta da sve to uradi sam”, ocenio nemački analitičar. Zato misli da je neophodno imenovanje specijalnog predstavnika EU.\n“Zato nam je potreban specijalni predstavnik koji će predvoditi širok tim stručnjaka sa Balkana i specijalne eksperte o pitanjima o kojima će se razgovarati u pregovorima. Imenovanjem specijalnog predstavnika i omogućavanjem da sastavi novu ekipu, Borell bi ukazao da se odvojio od svog prethodnika Federike Mogerini i njenog tima, kome nije bio potreban specijalni predstavnik ili stručni tim, jer su pregovori bili opasno usredsređeni na mape i granice”, zaključio je Veber.♦\nMedijska kampanja CRTE: „Na strani demokratije“


Дому у Јабуци уручено 100 сетвених јединица кукуруза | Socijalistička partija Srbije\nDomu u Jabuci uručeno 100 setvenih jedinica kukuruza Vesti\n1 aprila, 2015 u 11:09\nMinistarka poljoprivrede i zaštite životne sredine Snežana Bogosavljević Bošković i ministar za rad, zapošljavanje, boračka i socijalna pitanja Aleksandar Vulin uručili su 100 setvenih jedinica kukuruza Domu za lica ometena u mentalnom razvoju “Srce u jabuci” iz Jabuke kod Pančeva.\nMinistarka Bogosavljević Bošković rekla je da je to ministarstvo pokrenulo akciju pomoći ustanovama socijalne zaštite uoči prolećne setve, kako bi im se pomoglo da zasade i obrade zemljište. Ona je rekla da je za te ustanove obezbeđeno 400 setvenih jedinica semena kukuruza, kao i 300 kilograma semenskog materijala soje.\nBogosavljević Bošković je nakon obilaska ustanove “Srce u jabuci”, rekla da ta ustanova funkcioniše izvanredno, jer je u okviru svog rada osmislila i poljoprivredne delatnosti. „Ovo je neobičan i pozitivan primer kako se može odgovornim odnosom prema korisnicima, ali i društvu, omogućiti dobar rad“, rekla je ministarka poljoprivrede i dodala da je veoma važno i što su korisnici tog doma uključeni u proces proizvodnje.


Gradovi imaju pravo da zabrane dizelske automobile\nNajviši sud u Njemačkoj odlučio je danas da veliki gradovi imaju pravo da zabranjuju dizelske automobile koji značajno doprinose zagađenju vazduha. Ova odluka mogla bi da utiče na vrijednost 12 miliona vozila na najvećem evropskom tržištu automobila i da primora proizvođače na ulaganja u velike modifikacije.\nNajviši federalni administrativni sud donio je odluku povodom žalbe njemačkih pokrajina protiv zabrana koje su uveli lokalni sudovi u Stutgartu i Diseldorfu. Slučaj je prvobitno pokrenula grupa za zaštitu okoline DUH povodom lošeg kvaliteta vazduha.\nAutomobili sa dizelskim motorima našli su se na udaru širom svijeta od kada je "Volkswagen" priznao 2015. godine da je u svoje modele ugrađivao nelegalni softver koji je tokom testiranja prikazivao niže vrijednosti emitovanog azotnog oksida, koji izaziva respiratorne probleme.\nNekoliko zemalja razmatra uvođenje zabrane korištenja dizelskih automobila u gradovima, ali je usvajanje takve odluke u državi koja je kolijevka savremene automobilske industrije veliki udarac ovoj grani i vladi kancelara Angele Merkel, koja se izjasnila protiv zabrana.


Dragan ĐILAS: Od rešenja za Kosovo važnije je pomirenje dva naroda | Bujanovačke\nPočetna NASLOVNA Dragan ĐILAS: Od rešenja za Kosovo važnije je pomirenje dva naroda\nBujanovačke17. sep 2018.NASLOVNA, POLITIKA0\nBUJANOVAC, BEOGRAD, 17. septembar 2018. (foto PrtSc) – Bitnije od rešenja kosovskog problema, koje i nije rešenje jer se ne poštuje nepromenljivost granica, je pomirenje dva naroda koja su u konstantnom istorijskom sukobu, rekao je jedan od osnivača opozicionog Saveza za Srbiju Dragan Đilas.\nOn je, gostujući u emisiji Kvaka 23 agencije FoNet, rekao da veruje da je Kosovo deo Srbije, ali da je spreman na to da i srpska strana prizna zločine koji su počinjeni nad Albancima, prenose Južne vesti.\n–Kada ta dva društva i te dve nacije prihvate da imaju takav odnos da je zločin – zločin, mi ćemo napraviti korak dalje – rekao je Đilas.\nInicijator stvaranja Saveza za Srbiju je u razgovoru sa novinarkom Danicom Vučenić kazao i da Evropska unija iz interesa podržava Aleksandra Vučića, ali da nije za revolucionarne metode, već za evoluciju, mada je Srbija do te mere podeljena da može „svašta da se dogodi“.\nTAGAlbanci dijalog dragan đilas fonet Kosovo kvaka 23 Srbi\nPrevious PostAlbanski državljanin pao sa 15 kg marihuane i kilogramom heroina Next PostRadnici GMP počeli štrajk glađu


Otac košarkaša bijesan, sinu ne daju da igra za Srbiju - Trebevic.net\nOtac talentovanog košarkaša Budućnosti, Andrije Vukovića, za koga se pisalo da će iz reprezentacije Crne Gore preći u redove reprezentacije Srbije, oštro je osudio Košarkaški savez Crne Gore.\nVladimir Vuković je na svom Fejsbuk profilu, pored objavljene vijesti da crnogorski Savez koči njegovog sina da pređe u redove Orlova, iznio niz teških riječi na njihov račun.\n“Evo na šta su sve spremni ljudi iz Košarkaškog saveza Crne Gore, da naštete djetetu od 14 godina i privremeno ga spriječe da zaigra na Evropskom prvenstvu za Srbiju. Ovo su napravili namjerno i iz nemoći, svjesni da će Andrija ipak biti licenciran u FIBA kao srpski igrač u narednih par mjeseci. Ne mogu da kažem da vam ovo na obraz služi, jer obraz prvo treba da imate a sada krenite da vam pokažem kakvu kičmu imaju Vukovići i šta znači karakter kod ljudi”.\n“Preziremo vas kao porodica, a sada zapamtite ovo obećanje – makar jednom sa balkona Grada Beograda zagrmjeće poruka Srbima u Crnoj Gori, ali i vama bubašvabe jedne odvratne! Do tada ja ću svjedočiti istinu o vama, spremajte se, spreman sam”, napisao je Vuković i uputio direktnu poruku pojedincima iz Saveza.\nPoznavaoci košakaških prilika iz regiona smatraju da je mladi košarkaš visok 198 centimetara, jedan od najtelentovanijih igrača u Crnoj Gori u posljednjoj deceniji, a sa timom Budućnosti osvojio je šampionsku titulu.\nOn će imati pravo da nastupa za pionirski tim Crne Gore do kraja ove godine, a od naredne će nastupati za mlađe kategorije Srbije.\nZanimljivo je i da Vuković, pored toga što je košarkaš Budućosti, na svom Fejsbuk profilu ima fotografiju u dresu Crvene zvezde.\nAndrija VukovićFIBAKošarkaški savez Crne GoreVladimir Vuković


Rukometni derbi kola u Leskovcu - JUGPRESS\nRukometni derbi kola u Leskovcu\nU nedelju u 18 sati u SRC „Dubočica“ rukometaši „Dubočice 54“ u okviru trećeg kola rukometne Arkus superlige dočekaće ekipu beogardskog „Partizana“. Srbislav Nešić, predsednik kluba, izražava žaljenje što hala, zbog epidemijskih mera, neće biti puna navijača, s obzirom da se radi o derbi utakmici.\n„Po pravilima, publika može da popuni trećinu kapaciteta dvorane. Zato molimo gledaoce da dođu ranije, kako bi se izbegle gužve, a i da se ne desi da budu prekobrojni, pa da ne mogu da prisustvuju utakmici. Nadam se da će sve proteći u najboljem redu i očekujem dobru utakmicu.“\nRukometaš Andrija Atanasković kaže da je interesovanje veliko, a da su gosti apsolutni favorit.\n„Veoma dobra ekipa, igrački jača nego prošle godine. S druge strane, mi imamo najboljeg golmana i najbolje levo krilo lige. Ne mogu da obećam pobedu, ali svakako ćemo se truditi da ostvarimo što povoljniji rezultat i očekujem da nam u tome i publika pomogne. Nemamo nekih većih problema sa povredama, svi ćemo biti spremni za utakmicu.“\nGolman Miroslav Kocić smatra da je Partizan je magnet za gledaoce nebitno o kom sportu se radi.\n„Dosta su se pojačali, imaju veliku rotaciju i to im je prednost u odnosu na nas. Ali, moramo i možemo da se nadamo pozitivnom rezultatu, jer bi nas eventualna pobeda još više približila konačnom cilju, a to je plasman u plejof.“


Frikom & Dragan Sakan – 40 godina tradicije i kreativnosti\nIzvor: Advertiser-Serbia.com, 04.Jun.2015, 16:41 (ažurirano 02.Apr.2020.)\nSladoledi koje je kreirao čuveni marketinški mag Dragan Sakan, danas slave 40 godina postojanja, a proslavu rođendana organizuje njegova Agencija New Moment\nTe davne 1975. godine u svetu su se dešavali razni bitni događaji, pojavio se Sony Walkman, Mark Špic je postavio 7 svetskih rekorda na Olimpijadi u Minhenu, prikazivala se serija Grlom u jagode, a u Beogradu je osnovan je Frikom u kome počinje proizvodnja sladoleda i testa. Te godine rođeni su Rumenko, Čoko moko, Rum koktel, >> Pročitaj celu vest na sajtu Advertiser-Serbia.com << Leni i Kapri, sladoledi koji su se upisali u listu najvoljenijih domaćih brendova.\nDanas, 40 godina kasnije, upravo je kompanija Dragana Sakana, koju danas vode njegovi sinovi Žarko i Lazar, zadužena za kreativno osmišljavanje i proslavu rođendana jedne od najuspešnijih kompanija u Srbiji, kompanije Frikom i brendova koji su ulepšali detinjstvo svih nas.\nTim povodom, Žarko Sakan, Predsednik kompanije New Moment New Ideas Company je izjavio na proslavi 40. godišnjice Frikoma:\n„Ovo veče u kome proslavljamo 40 godina sladoleda kojima je dao ime moj otac i kreirao prvu kampanju za njihovo predstavljanje u našoj zemlji, je za mene veoma emotivno.\nPosebno mi je drago što nakon 40 godina, u duhu tradicije i kreativnosti, ponovo sarađujemo sa kompanijom Frikom upravo na proslavi rođendana ovih brendova. To je dokaz da kreativnost ne zna za vreme, jer imena Leni, Čoko Moko i Kapri i danas izazivaju osmeh na licima, kako nas koji smo odrastali uz njih, tako i naše dece do čijih srca i nakon toliko godina, lako nalaze put.“\nDan pre: 03.Jun.2015\nDan posle: 05.Jun.2015


Američko-ruski rat sankcijama zbog Ukrajine\nSamo nekoliko minuta nakon što je američki predsjednik Barak Obama potpisao ukaz o uvođenju novih sankcija Rusiji, Moskva je odgovorila recipročnim mjerama.\nAmeričke sankcije pogodiće dvadesetak ruskih zvaničnika, neke pojedince van izvršne vlasti, kao i Banku Rusije koja, po mišljenju SAD, pruža materijalnu podršku ruskom rukovodstvu.\nRiječ je o Centralnoj banci Ruske Federacije sa sjedištem u Sankt Peterburgu, čija su sredstva procenjena na 10 milijardi dolara sredstava, rekao je jedan visoki američki zvaničnik i dodao da će ukaz pogoditi ruski finansijski, energetski, rudarski i odbrambeni sektor.\nBanka Rusije će biti “izopštena iz dolarskih transakcija”, prenio je Rojters pozivajući se na američke zvaničnike.\nKako je objavilo američko ministarstvo finansija, lista obuhvata 20 imena, među kojima su Aleksej Gromov, prvi zamjenik šefa predsjedničke administracije Sergej Ivanov, šef kabineta ruskog predsjednika, Sergej Nariškin, predsjednik ruske Dume.\nPoznati ruski biznismeni Arkadij i Boris Rotenberg, kao i direktor Ruskih željeznica\nVladimir Jakunjin, direktor Volga grupacije Genadij Timčenko.\n“Rusija mora da zna da će je dalja eskalacija još više izolovati iz međunarodne zajednice”, rekao je Obama u Bijeloj kući, navodeći da je nova runda ekonomskih sankcija odgovor na ponašanje Kremlja u Ukrajini, prenosi AFP.\nMoskva je reagovala i uvela sankcije za više američkih zvaničnika, a ministarstvo spoljnih poslova je saopštilo da je riječ o recipročnom odgovoru na američke sankcije protiv ruskih zvaničnika.\nNa spisku onih koji će biti obuhvaćeni sankcija su i pomoćnici predsjednika SAD Danijel Pfajfer i Bendžamin Rods i zamjenik pomoćnika predsjednika SAD za nacionalnu bezbjednost Kerolin Etkinson, kao i predsjednik Predstavničkog doma američkog Kongresa Džon Bejner.\nU saopštenju Ministarstva se navodi da SAD ne žele da priznaju očigledno – da su stanovnici Krima demokratskim putem i potpunosti u skladu sa međunarodnim pravom i Poveljom UN izglasali prisajedinjenje Rusiji.\nObama je prethodno, prije dva dana, potpisao ukaz o uvođenju sankcija visokim ruskim zvaničnicima, među kojiima su predsednica gornjeg doma parlamenta Valentina Matvijenko, vicepremijer Dmitrij Rogozin, savjetnik ruskog predsednika Sergej Glazjev, pomoćnik predsjednika Vladislav Surkov, poslanici Dume Elena Mizulina i Leonid Slucki, senator Andrej Klišas.\nPored toga, Vašington je uveo sankcije predsjednicima krimske skupštine i vlade Sergeju Aksjonovu i Vladimiru Konstantinovu, smijenjenom ukrajiskom predsjedniku Viktoru Janukoviču i lideru pokreta Ukrajinski izbor Viktoru Medvedčuku.


"Nasa Borba" - Vodvilj u palati pravde\nNASTAVLJENO SUDJENJE ZA KLEVETU KOJIM VUK DRASKOVIC ZAHTEVA DESET MILIONA DINARA ODSTETE OD VOJISLAVA SESELJA\nVodvilj u palati pravde\nU beogradskoj palati pravde u parnicnom postupku pred Prvim opstinskim sudom juce je odrzano rociste glavne rasprave u postupku sprovedenom na osnovu tuzbe Vuka Draskovica protiv Vojislava Seselja zbog izjava kojim ga je okarakterisao kao narkomana, a zbog koje Draskovic zahteva odstetu od deset miliona dinara. Pored brojnih Seseljevih pristalica, prisustvovali su i svi radikali iz republicke vlade, predvodjeni potpredsednikom Tomom Nikolicem i ministrom informisanja Aleksandrom Vucicem, i to u radno vreme.\nPoseban ton sudjenju je dalo obezbedjenje sastavljeno od sedam Seseljevih telohranitelja, koji su uspeli da potisnu sudsku policiju koja na to nije reagovala cekajuci da se sve sto pre zavrsi. Zastupnici Draskovica, koji se danas nije pojavio na rocistu, advokati Ivana Primovic i Nikola Barovic su predlozili da se rasprava prekine i da sud donese odluku posto odbrana nije podnela odlucne dokaze za svoje tvrdnje. Seseljevi advokati su se obrusili na Barovica zahtevajuci utvrdjivanje njegovog advokatskog zvanja i identiteta, vrseci opstrukciju sudjenja, koje se nakon kakvog takvog pocetka pretvorilo u los vodvilj koji je karakterisalo dobacivanje iz publike i opste dezavuisanje suda, cemu sudija nije uspela da se suprotstavi.\nPotpredsednik vlade gospodin Seselj je cak slao predsedavajuceg sudiju na pauzu da se pribere i razmisli, na sta je sudija pristala. Trojna podela vlasti na zakonodavnu, izvrsnu i sudsku, zrtvovana je licnoj promociji Seselja u skladu sa njegovom taktikom da svako sudjenje pretvori u cirkus ne bi li relativizovao optuzbe.\nNa kraju ovog "sudjenja" zastupnici tuzioca su predlozili izuzece sudskog veca zbog neobjektivnosti o cemu ce predsednik Prvog opstinskog suda odluciti naknadno, a Seselj je zamolio sudiju da primi dokaze o narkomanskom ponasanju gospodina Draskovica u vidu "ekspertize" koju su uradili "eksperti" SRS na sto sezdeset strana, sto je za pedest pet strana vise nego na proslom rocistu i primerak lista "Velika Srbija" sa clankom slicne sadrzine.\nDraskovic nece u cirkus\nNikola Barovic, zastupnik Draskovica izjavio je novinaru Nase Borbe da je izuzece sudije zatrazeno zbog ociglednog popustanja sudije pod pritiskom Seselja i njegove svite, te da bi svako drugi bio udaljen iz sudnice kad bi se ponasao kao optuzeni i dodao da nema licnih motiva da zastupa Draskovica. Ocigledno je da ga se odbrana plasi cim pokusava da ga potisne iz postupka, verovatno zato sto im je osnovni dokaz "ekspertiza" "eksperata" SRS, koja uopste nije potpisana tako da se ne zna ko su ti eksperti, ali da tekst nosi odlike stila gospodina Seselja.\nAndjelko Trpkovic, portparol Vuka Draskovica, objasnio je da se Draskovic nije pojavio na rocistu, jer ume da odabere svoje zastupnike, pa nema nameru da prisustvuje cirkusu.


Kijev: Nema prepreka za sastanak lidera „normandijske četvorke“ - 12.11.2019, Sputnik Srbija\nKijev: Nema prepreka za sastanak lidera „normandijske četvorke“\nSve prepreke za sastanak lidera zemalja „normandijskog formata“ (Ukrajina, Rusija, Francuska, Nemačka) uklonjene su tokom sastanka tripartitne kontakt-grupe za... 12.11.2019, Sputnik Srbija\nevropa, svet, vesti, darja olifer, ukrajina, donbas, situacija u donbasu\n© Sputnik / Mihail Klimentьev / Uđi u foto-galerijuSastanak lidera "normandijske četvorke"\nSve prepreke za sastanak lidera zemalja „normandijskog formata“ (Ukrajina, Rusija, Francuska, Nemačka) uklonjene su tokom sastanka tripartitne kontakt-grupe za rešavanje situacije u Donbasu, izjavila je Darja Olifer, portparolka predstavnika Kijeva na pregovorima Leonida Kučme.\n„Danas su na sastanku tripartitne kontakt-grupe uklonjene sve prepreke za sastanak u ’normandijskom formatu‘ na najvišem nivou — povlačenje snaga i sredstava na području naselja Zoloto, Petrovsko i Stanica Luganska predstavljalo je poslednji korak u tom pravcu“, napisala je Oliferova na svojoj stranici na Fejsbuku.\nPri tome se, prema njenim rečima, Kijev nada da će održavanje sastanka lidera zemalja „normandijske četvorke“ u najskorije vreme ubrzati rešavanje svih gorućih pitanja za rešavanje sukoba u Donbasu.\nPrethodno je ministar spoljnih poslova Ukrajine Vadim Pristajko izjavio da postoje približni datumi sastanka lidera zemalja-učesnica „normandijskog formata“.\nPortparol predsednika Rusije Dmitrij Peskov saopštio je ranije da Kremlj smatra preuranjenim da se govori o održavanju samita u „normandijskom formatu“ do kraja godine, zato što još uvek postoji mnogo pitanja — „ovaj samit treba da bude dobro pripremljen da bi se obezbedio odgovarajući učinak“.\nTakozvani „normandijski format“ pregovora o Ukrajini postoji od juna 2014. godine. Tada su, tokom proslave 70. godišnjice iskrcavanja saveznika u Normandiji, lideri Rusije, Ukrajine, Francuske i Nemačke prvi put razgovarali o rešavanju sukoba u Donbasu. Od tada je održano nekoliko telefonskih razgovora i susreta na najvišem nivou, kao i kontakata ministara spoljnih poslova.


Lukašenko naložio: Na ulici su kriminalci i nezaposleni ljudi, nađite im posao! - Sputnjik Srbija\n14:22 18 Januar 2021\n15:54 12.08.2020 (osveženo 15:58 12.08.2020) Preuzmite kraći link\nPredsednik Belorusije Aleksandar Lukašenko izjavio je da je neophodno zaštititi ustavni poredak i osigurati bezbednost građana. On je dodao da na demonstracije, uglavnom, izlaze ljudi sa kriminalnom prošlošću i nezaposleni ljudi.\n„Iz situacije je jasno da je najvažniji zadatak koji trenutno predstoji pred organima vlasti i posebno pred Savetom bezbednosti da se osigura bezbednost naših građana, zaštiti ustavni poredak i obezbedi normalno funkcionisanje državnih organa uprave“, izjavio je on, a prenela „BelTa“.\nOn je naglasio da prioritet i dalje ostaje i pitanje funcionisanja privrede.\n„Zato vlada mora da preduze sve potrebne mere, ukoliko je to potrebno, da bi privreda funkcionisala“, dodao je.\nVećina demonstranata – kriminalci i nezaposleni\nPredsednik je istakao da glavni deo demonstranata u Belorusiji čine ljudi sa kriminalnim dosijeima i nezaposleni ljudi.\n„Nema posla, znači šetaj prijatelju po ulicama i bulevarima. Zato ja lepo molim i upozoravam sve: oni koji ne rade moraju da se zaposle“, rekao je on.\nLukašenko je dodao da svim nezaposlenim Belorusima treba da se ponudi posao.\n„I želim da upozorim neke naše, najblaže rečeno, pokondirene građane: ne daj Bože da neko nekome izda lažne potvrde o zaposlenju. Sve mora biti pošteno i česno“, rekao je Lukašenko, naloživši snagama bezbednosti i državnim strukturama da osiguraju izvršenje datih naloga.\nSituacija u Belorusiji nakon izbora\nbezbednost, ustavni poredak, Aleksandar Lukašenko, Belorusija, protesti\n14:12 Otkriće u Egiptu: Hram drevne kraljice i zapisi sa činima koje vode kroz podzemni svet /foto/\n13:53 Novi skandal najvećeg teniskog brbljivca – Novaka je nazvao budalom\n13:46 Lavrov Parizu i Berlinu: Urazumite Kijev, inače ćemo drugačije pričati\n13:42 Sistem Stanislavski - Kako je ruski genije osvojio umove srca Amerikanaca i Evropljana\n13:33 Lavina na Kavkazu: Zatrpano nekoliko osoba /video/


Hodžiću prva nagrada na foto konkursu “Morski otpad u Jadranu” - Vijesti.me\nPRISTIGLE 34 FOTOGRAFIJE\nHodžiću prva nagrada na foto konkursu “Morski otpad u Jadranu”\nFotografije će biti predstavljenje u Centru za edukaciju o klimatskim promjenama i životnoj sredini\nFoto: Dželal Hodžić Autor: Vijesti online\nPrvu nagradu na foto konkursa “Morski otpad u Jadranu” osvojio je Dželal Hodžić.\nDrugo mjesto na konkursu, koji je organizovao Ekološki pokret “Ozon” uz podršku kompanije Coca-Cola Hellenic Crna Gora, osvojio je Jasmin Redžepagić, a treće Milorad Mitrović.\nHodžić je osvojio tablet računar, a Redžepagić i Mitrović dobiće po komplet karata za muzički festival "Lake fest".\nKako je saopšteno iz Ekološkog pokreta "Ozon" na konkursu, koji je trajao od 1. do 31. decembra 2015. godine, bile su prijavljene 34 fotografije.\nFoto: Jasmin Redžepagić\n"Veoma smo zadovoljni brojem građana koje smo uspjeli da animiramo konkursom i ukažemo koliko je problem otpada u našem moru izražen. Cilj nam je da utičemo na promjenu loših navika, kako bi počeli da pravilno postupamo sa otpadom i doprinesemo očuvanju životne sredine", izjavila je koordinatorka projekta Jelena Baćović iz NVO "Ozon".\nFoto konkurs je dio šireg projekta – izložbe "Morski otpad", koja je u saradnji "Ozona" i kompanije Coca-Cola Hellenic već četiri mjeseca postavljena u Centru za edukaciju o klimatskim promjenama i životnoj sredini u Podgorici.\nFoto: Milorad Mitrović\n"Trudimo se da sami damo primjer očuvanju životne sredine, tako što koristimo savremene pogone i reciklažne materijale. Foto konkurs je prilika da još jednom ukažemo na potrebu drugačijeg odnosa prema moru i obali, prije svega recikliranjem i pravilnim odlaganjem otpada,“ istakli su iz kompanije Coca-Cola Hellenic.\nFotografije će biti predstavljenje u Centru za edukaciju o klimatskim promjenama i životnoj sredini ( Ul. Dr Vukašina Markovića bb, radnim danima od 10 do 14 časova).\nCoca-Cola Hellenic Crna Gora


Zemlje duž izbegličke rute dogovorile pravila\nBeta\t 18. februara 2016. 14:45\nŠefovi policija zemalja duž balkanske izbegličke rute dogovorili su danas u Zagrebu da će na makedonsko-grčkoj granici vršiti zajedničku selekciju i registraciju izbeglica koje preko tih zemalja pokušavaju da dodju do EU.\nKako je rečeno na konferenciji za novinare, sprovodjenje dogovora počeće već danas i preko teritorije Makedonije, Srbije, Hrvatske, Slovenije i Austrije moći će da prolaze samo izbeglice iz ratom zahvaćenih zemalja.\nDirektor hrvatske policije Vlado Dominić rekao je posle potpisivanje zajedničke izjave da će zajedničko profilisanje biti obavljano na granici Makedonije i Grčke i da će izbeglice organizovano biti prevožene do Austrije.\nPostupak počinje na grčko-makedonskoj granici, u Djevdjeliji, a onda svaka država na izbegličkoj ruti garantuje da će omogućiti prolaz isključivo osobama koje su prošle početnu kontrolu.\nMakedonska policija prebacivaće izbeglice vozom od Djevdjelije do Preševa gde ih preuzima srpska policija i prevozi do Šida, a potom hrvatska do Dopove, odakle ih Slovenija prebacuje do Austrije.\nDominić je izrazio očekivanje da će ovaj sistem prevoza funkcionisati i da neće biti potrebe da se migranti vraćaju. On je rekao da još nisu utvrdjene kvote i da će to zavisiti od toga koliko će izbeglica primati Austrija i Nemačka. Zajednička izjava koju su potpisali šefovi policija Makedonije, Srbije, Hrvatske, Slovenije i Austrije poslata je i Bugarskoj i Albaniji koje su pozvane da se priključe da ne bi došlo do skretanja izbegličke rute.\nUpitan koji su kriterijumi za selekciju izbeglica Dominić je rekao da će prolaz biti omogućen samo onima sa ratom zahvaćenih područja.\nUoči potpisivanja zajedničke izjave ispred hotela Internacional, gde je bila konferencija za novinare, predstavnici inicijative “Dobrodošli” protestovali su protiv ovakvog dogovora jer smatraju da Evropa ne treba da ograničava ulazak ljudima iz ratom zahvaćenih područja.


Dvorski kompleks na Dedinju proglašen za kulturno dobro – Nadlanu.com\nDvorski kompleks na Dedinju proglašen za kulturno dobro\nBEOGRAD, 25. februara 2010. (Beta) - Dvorski kompleks na Dedinju u Beogradu, sa pokretnim stvarima u njemu koje imaju poseban kulturni i istorijski značaj, proglašen je u četvrtak, na sednici Vlade Srbije za kulturno dobro, saopšteno je iz Ministarstva kulture Srbije.\nU saopštenju se navodi da se u okviru Dvorskog kopleksa, koji je proglašen kulturnim dobrom, nalaze arhitektonski objekti Slamnata kuća, Kraljev dvor, Kapela svetog Andreja, Zgrada dvorskog ekonomata, Zgrada dvorske straže, Zgrada dvorske žandarmerije i Beli dvor sa objektima kuhinje i garaže.\nU Dvorskom kompleksu se nalaze i dvorski mobilijar i zbirke umetničkih dela, zbirke evropskog slikarstva, jugoslovenskih umetnika, sklupture, kolekcije tepiha i tapiserija, predmeta od srebra, porcelana i stakla, nameštaja i biblioteka.\nIzgradnja dvorskog kompleksa na Dedinju počela je 20-ih godina prošlog veka, a dva glavna objekta u njemu su Kraljev i Beli dvor. Izgradnju Belog dvora započeo je Kralj Aleksandar Prvi Karađorđević 1934. godine, sa željom da napravi rezidenciju za svoje sinove, prestolonaslednika Petra Drugog, kraljevića Tomislava i kraljevića Andreja. Posle smrti kralja Aleksandra Prvog, izgradnju dvora dovršio je knez Pavle, 1936 godine. Beli dvor krase dela svetskih umetnika, među kojima su Nikola Pusen, Fransoa Mije, Jan Brojgel, a tu je i portret kralja Aleksandra Prvog, autora Paje Jovanovića.\nBeli dvor, kao i čitav dvorski kompleks na Dedinju, koristi princ Aleksandar Drugi s porodicom.


Katarska ulaganja: Najznačajnija investicija Al – Jazeera Network Sarajevo – Minber\nkol. 19, 2016 at 5:55 pm\nadmin 6 godina ago 596 views\nG. Al-Thani je iskazao najveći interes za projekte saobraćajne infrastrukture sa posebnim akcentom na aerodrome u BiH i trenutno raspoložive projekte koji se tiču proširenja aerodroma, te projekte iz oblasti turizma, prehrambene industrije i metalnog sektora.\nInformiran je o radu FIPA-e i njenoj suradnji sa nadležnim institucijama u BiH, uvjetima za strana ulaganja u BiH, te raspoloživim investicijskim projektima.\nG. Milinić je pozvao šeika Al-Thanija da pomogne u animiranju investitora iz Katara da ulažu novac u BiH i na taj način doprinesu zapošljavanju bh. građana, s obzirom da BiH raspolaže projektima za koje su investitori iz ove zemlje zainteresirani.\nNajznačajnija investicija iz Katara u BiH se odnosi na projekat Al- Jazeera Network Sarajevo. U planu je realizacija projekta sportsko-turističkog centra u Bugojno koju realizira firma Biser Rostova, dok je povećan interes i za ulaganja u sektor nekretnina.\nŠeik Al-Thani je najavio ponovni dolazak u BiH idući mjesec sa konkretnim prijedlozima za investiranje i u pratnji nekoliko značajnih katarskih investitora. Uručeni su mu trenutno raspoloživi investicijski projekti i obećana sva potrebna pomoć za uspješnu realizaciju investicija.\nNjemačka: De Maiziere predložio parcijalnu zabranu nošenja burke


Diskrecioni transferi lokalnim samoupravama\nDatum kreiranja: sreda, 31 decembar 2014\nVlada Srbije izdvojila je iz budžetske rezerve ukupno milijardu dinara za Kragujevac (300 miliona), Niš (200), Novi Pazar (120), Novi Sad (120), Leskovac (110), Jagodinu (50), Kruševac (40), Kosjerić (40) i Suboticu (20). Blic piše da je novac izdvojen „za normalno funkcionisanje lokalne samouprave“, ali i da u Ministarstvu finansija nisu dobili objašnjenje zbog čega je novac uplaćen baš ovim gradovima i opštinama.\nDa li to, na primer, može da znači da su ostali gradovi i opštine racionalnije poslovali, pa im ovakva pomoć nije potrebna? Ako je tako, poruka koja se šalje ostalim lokalnim samoupravama svakako nije dobra, osim ako mere pomoći ne bi bile praćene pokretanjem postupaka za utvrđivanje odgovornosti čelnika lokalnih samouprava koji su uzrokovali finansijske probleme.\nU odluci Vlade navodi se da je novac namenjen „za izvršavanje obaveza, usled smanjenog obima prihoda budžeta tih jedinica lokalne samouprave“. Novac je, inače, odlukom vlade skinut sa razdela Ministarstva rudarstva i enegretike – 140 miliona sa aproprijacije za subvencije javnim nefinansijskim preduzećima, 800 miliona sa aproprijacije „robne rezerve“ i 60 koji su bili namenjeni za transfere drugim nivoima vlasti za povećanje energetske efikasnosti.\nNe ulazeći u pitanje spojenih sudova štednje i potrošnje na republičkom i lokalnom niovu (proklamovana štednja republičkih vlasti na jednoj strani, ogromna izdvajanja na drugoj), ne može se prenebreći pitanje transparentnosti i diskrecionih ovlašćenja.\nNaime, sumnje u raspodelu sredstava iz budžetske rezerve lokalnim samoupravama "po političkoj liniji" bile bi svakako manje kada bi postojala praksa da se objavljuju obrazloženja iz kojih bi se moglo videti koja je namena dodeljenih sredstava, ali i zahtevi lokalnih samouprava koji su upućeni Vladi, a koji nisu uslišeni. Najbolje bi bilo kada bi sve lokalne samouprave znale šta mogu da očekuju iz republičkog budžeta unapred i kada se od unapred utvrđenih kriterijuma raspodele ne bi odstupalo naknadnim davanjima tokom budžetske godine.\nTreba podsetiti da je pre nekoliko godina Jagodina bila među šampionima po iznosu sredstava dobijenih od Vlade Srbije „za izvršavanje obaveza, usled smanjenog obima prihoda budžeta tih jedinica lokalne samouprave“. Lokalne vlasti su istovremeno sprovodile niz populisitičkih socijalnih mera i humanitarnih akcija, a u toj jednačini važan faktor sigurno je bila činjenica da su poslaniici Jedinstvene Srbije održavali tada tesnu većinu vladajuće koalicije u Skupštini Srbije.\nDanas za takvom vrstom političkih transfera nema potrebe, jer je većina koju Vlada ima u Narodnoj skupštini stabilna, ali se, u odsustvu drugih informacija, otvara prostor za tumačenje da se transferi i dalje određuju na osnovu odmeravanja snaga u okviru homogene vlasti.


U prvom tromesečju 4 miliona transakcija e-trgovine | 013 info\nU prvom tromesečju 4 miliona transakcija e-trgovine\nTanjug\tSre, 10/06/2020 - 13:19\nU prvom tromesečju 2020. godine obavljeno je oko četiri miliona transakcija kupovine roba i usluga karticama i e-novcem na internetu u svim valutama, što je 48,13 odsto više u odnosu na prvo tromesečje 2019. godine, kaže viceguverner Narodne banke Srbije Dragana Stanić.\nOna je na onlajn konferenciji "Digitalno bankarstvo i osiguranje" u organizaciji Adria Media Group rekla da kada se posmatraju transakcije na internetu u dinarima, odnosno na sajtovima domaćih trgovaca, povećanje još značajnije.\nKako je navela, zahvaljujući i brojnim aktivnostima koje je NBS preduzela tokom poslednjih godina na povećanju bezgotovinskih transakcija u prvom tromesečju 2020. godine u odnosu na isti period prethodne godine došlo je do rasta od čak 25,62 odsto u broju izvršenih transakcija upotrebom mobilnog bankarstva.\nStanić kaže da je ovaj rast još primetniji ukoliko posmatramo samo preduzetnike i pravna lica, gde se u broju transakcija iniciranih mobilnim bankarstvom beleži porast u prvom kvartalu ove godine u odnosu na prvi kvartal prošle od čak 35,7 odsto.\n"Primetno je da je došlo i do rasta broja virtuelnih prodavnica. Broj virtuelnih prodajnih mesta u našoj zemlji je sa 899 na kraju prvog tromesečja 2019. godine povećan na 1.228 na kraju prvog tromesečja 2020. godine", rekla je Stanić.\nKako kaže, od posebnog značaja za razvoj digitalnog bankarstva u Srbiji je i Odluka guvernera kojom se uređuje provera identiteta fizičkog lica korišćenjem sredstava elektronske komunikacije.\nNavodi da je na ovaj način otklonjena poslednja prepreka za uspostavljanje poslovnog odnosa sa finansijskom institucijom u potpunosti putem interneta, dakle bez prethodne identifikacije uz obavezno fizičko prisustvo korisnika u prostorijama finansijske institucije.\nTako je rekla da su u toku 2019. godine u Srbiji 44.294 ugovora o finansijskim uslugama između banaka i korisnika finansijskih usluga zaključena na daljinu.\nTo je, objasnila je, omogućeno zahvaljujući Zakonu o zaštiti korisnika finansijskih usluga kod ugovaranja na daljinu, koji je na predlog NBS usvojen 2018. godine i Odluci guvernera.\nDevizne rezerve Srbije porasle za 1,5 milijardi evra,\nDeviznim rezervama na ovom nivou obezbeđuje se pokrivenost novčane mase M1 od 159 odsto i šest meseci uvoza robe i usluga, što je dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama.\nNeto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) na kraju maja iznosile su 12,18 milijardi evra, i veće su za 1.51 milijardi evra u odnosu na kraj aprila.\nPovećanje bruto deviznih rezervi u maju rezultat je priliva po osnovu emitovanja evroobveznice Republike Srbije na međunarodnom finansijskom tržištu u nominalnom iznosu od 2,0 milijarde evra, pre svega radi obezbeđenja sredstava za sprovođenje ekonomskih mera za ublažavanje negativnih posledica izazvane pandemijom virusa COVID-19.\nNeto prilivi u devizne rezerve tokom maja, pored pomenute prodaje evroobveznice, ostvareni su i po osnovu efikasnog upravljanja deviznim rezervama, donacija, devizne obavezne rezerve usled uobičajenih aktivnosti banaka i drugim osnovima (ukupno 2,05 milijardi evra).\nNavedeni prilivi višestruko su nadmašili odlive po osnovu aktivnosti NBS na domaćem deviznom tržištu i u potpunosti amortizovali negativan uticaj tržišnih faktora (ukupno neto 92,6 miliona evra).\nUkupan neto efekat po osnovu prodaje deviza i svop aukcija NBS bio je 283 miliona evra, po osnovu razduženja države po kreditima 36,6 miliona evra, dok su odlivi po drugim osnovima iznosili 87,7 miliona evra.\nObim realizovane trgovine devizama na međubankarskom deviznom tržištu u maju je iznosio 450,8 miliona evra i bio je za 73,9 miliona evra manji nego u prethodnom mesecu.\nU prvih pet meseci ove godine u međubankarskoj trgovini realizovano je ukupno 2,85 milijardi evra.\nU maju, kao i od početka ove godine, vrednost dinara gotovo je nepromenjena u odnosu na evro. NBS je na međubankarskom deviznom tržištu u maju neto prodala 250 miliona evra.\nPosmatrano od početka godine, NBS je od januara do kraja maja neto prodala 875 miliona evra sa ciljem održanja stabilnosti na domaćem deviznom tržištu, naročito značajne u ambijentu pojačane neizvesnosti usled krize izazvane pandemijom virusa COVID-19, navodi se u saopštenju NBS.\nNarodna banka Srbije kartica e-novac


Politika - datum: 2018-08-16 PARLAMENT PRIHVATIO ZAKON O RESTRIKTIVNIM MJERAMA Ispunjavaju obaveze prema UN\nKao punopravna članica Organizacije Ujedinjenih nacija (OUN), Crna Gora je u obavezi da u potpunosti usaglasi svoju zakonsku regulativu sa potvrđenim konvencijama Ujedinjenih nacija, naveli su iz Vlade u obrazloženju zakona o međunarodnim restriktivnim mjerama.\nTaj akt je usvojen na poslednjoj sjednici parlamenta. Iz Vlade su naglasili da su države članice OUN u obavezi da preduzimaju mjere na sprovođenju rezolucija koje u okviru svojih ovlašćenja donosi Savjet bezbjednosti Ujedinjenih nacija (SBUN).\n– Savjet bezbjednosti je donio niz rezolucija kojima se propisuje primjena restriktivnih mjera protiv terorista, terorističkih organizacija, njihovih finansijera i lica koja se dovode u vezu sa širenjem oružja za masovno uništenje. Pored zabrane ulaska na teritoriju država članica, zabrane prodaje oružja i povezanih materijala, velika pažnja se poklanja ciljanim finansijskim sankcijama, odnosno obavezi da svaka članica nacionalnim zakonodavstvom uvede mehanizme ograničenja raspolaganja imovinom i sredstvima za pravna i fizička lica koja su označena kao teroristi ili finansijeri terorizma –pojasnili su iz Vlade.\nKako su naveli, jedna od mjera odnosi se na obavezu država da preduzmu i primijene djelotvorne mjere za uspostavljanje unutrašnje kontrole za sprečavanje širenja oružja za masovno uništavanje i sredstava za njihovo prenošenje, uključujući i uspostavljanje odgovarajuće kontrole širenja oružja.\n– Zakon o međunarodnim restriktivnim mjerama usaglašen je sa međunarodnim konvencijama, odnosno aktima koji regulišu pitanje terorizma, proliferacije i ciljanih finansijskih sankcija koje imaju za cilj borbu protiv terorizma i finansiranja terorizma, kao i protiv širenja oružja za masovno uništenje. U ovoj oblasti ne postoji zajednička pravna tekovina Evropske unije – piše u obrazloženju zakona.


Šestog aprila 1944. godine zverski je bombardovan nekada najmoćniji srpski industrijski grad Leskovac.\nBombardovanje Leskovca izvršeno je na insistiranje komandanta Glavnog štaba NOV za Srbiju Koče Popovića—čije ime, verovali ili ne, danas nose mnoge ulice po srpskim gradovima, kao i Diplomatska akademija Ministarstva spoljnih poslova Republike Srbije.\nNekoliko hiljada civila u Leskovcu je ubijeno za nepuna dva sata, dok je 28 naručenih engleskih bombardera sručilo 69 tona bombi na sam grad i njegovo industrijsko jezgro.\nBombardovanje je izvršeno kako bi se, navodno, uništila „koncentracija nemačkih trupa“ koje su se povlačile iz Grčke, iako je danas jasno da u Leskovcu i okolini u tom trenutku nije bilo nikakvog prisustva nemačkih trupa.\nKoliko je ljudi stradalo nikada nije precizirano. Po partizanskim izveštajima, poginulo je više od 1.000 građana, dok četnički izvori navode oko 2.000 mrtvih. Istoričari koji su se bavili ovom problematikom barataju ciframa od 3.500 do 7.000 stradalih!\nMeđutim, ono što je najviše pritiskalo preživele Leskovčane je to što posle završetka rata više niko nije smeo da priča o bombardovanju. Razne teorije su se mogle čuti zbog čega je baš Leskovac tako žestoko bombardovan, počevši od toga toga da su grad, kao i Vlasotince, početkom septembra 1944. oslobodili četnici koji su tog dana u gradu slavili rođendan kralja Petra II Karađorđevića, ili zato što je u gradu, navodno, bilo 15.000 bugarskih i oko 5.000 nemačkih vojnika ili zato da se osujeti povlačenje Nemaca iz Grčke.\nOno što je, međutim, danas jasno jeste da je bombardovanje od Engleza tražio lično Titov general Koča Popović, komandant Glavnog štaba NOV za Srbiju i da je to učinio zato što su jedinice Jugoslovenske vojske pod komandom Draže Mihailovića veoma uspešno odbijale njegov pokušaj zauzimanja Leskovca i prodor u centralnu Srbiju.\nTito je od avgusta 1944, prilikom posete Kazerti, uspostavio direktnu koordinaciju sa savezničkim komandantima na Sredozemlju, tako da od tada britanske vazduhoplovne snage pružaju direktnu vazdušnu podršku Titovim partizanima na zemlji, koji pokušavaju na sve načine da se domognu Beograda ka kome prodire i sovjetska Crvena armija. Partizanski komandanti na terenu dostavljaju svom vrhovnom komandantu Titu ciljeve i tačke koje bi trebalo bombardovati, a ovaj to dalje prosleđuje Britancima. To je okvir za razumevanje zahteva Koče Popovića za bombardovanje ciljeva po čitavoj Srbiji, pa i samog Leskovca. U Crnoj Gori je ulogu biranja meta igrao komandant Operativne grupe divizija Peko Dapčević.\nStravično bombardovanje Leskovca 6. septembra 1944. Koča Popović je sa šefom britanske vojne misije kod partizana Ficrojom Meklejnom posmatrao sa obližnjeg brda Petrovac. O tome piše Meklejn u knjizi „Rat na Balkanu“, opisujući taj čin „kao da je čitav Leskovac odleteo u vazduh u pravom ogranku prašine, dima i ruševina… Ostaci Leskovca ležali su pred nama pokriveni dimom… Čak su i partizani bili potreseni“.\nOno što je odmah bilo jasno, niti je bombardovanje Leskovca zaustavilo izvlačenje nemačkih trupa sa Balkana, niti je Leskovac bio tako važan grad da bi razaranje odlučujuće doprinelo pobedi saveznika u ratu. Očigledno je cilj bio uništavanje moćne srpske građanske klase iz tog grada i bogatih srpskih industrijalaca i domaćina. Uništavanje leskovačke industrije se samo nastavilo 50-tih godina 20. veka kada su Tito i njegovi komunisti doneli odluku da se nekada moćna industrija iz centralne Srbije prebaci u Hrvatsku i Sloveniju.\nAli uvek treba istaći da nijedan grad nije tako surovo bombardovan kao Leskovac, „kao da maljem udarite orah“, niti je bilo gde u jednom trenu poginulo toliko civila.\nPrevious Previous post: Lobanja i ukrštene kosti kao četnički simboli\nNext Next post: Slavni srpski junak Jovan Kursula


Ambiciozna RPG pucačina Outriders izlazi u februaru naredne godine, tu je novi trejler - PLAY!\nAmbiciozna RPG pucačina Outriders izlazi u februaru naredne godine, tu je novi trejler\nVeć dugi period pratimo najnoviji naslov na kojem radi studio People Can Fly, kreatori Painkiller i Bulletstorm igara. U pitanju je kooperativna pucačina Outriders sa radnjom smeštenom na neprijateljskoj planeti Enoch, gde se do 3 igrača u kampanji bori za preživljavanje, a moguće je i solo igranje.\nIgra je bila prvobitno planirana za kraj godine, ali je nakon odlaganja sada pružen novi datum izlaska – 2. februar naredne godine. Igra će se pojaviti za PC, trenutnu i narednu generaciju konzola istovremeno, a opet sa opcijom za next-gen nadogradnju. Samim tim, ako neko Outriders kupi za PS4, automatski besplatno ima pravo da zaigra i na Playstation 5.\nPrikazani trejler izgleda prilično zanimljivo, a ako želite da vidite sirovi gejmplej, koji takođe obiluje detaljima, onda se zaputite ovde.\nRelated Items:Outriders, People Can Fly, pucačina, RPG, Sci-fi, shooter\nOutriders je moguće pauzirati, ali samo uz Nvidia grafičke kartice


Indija: Šest ubijenih u vazduhoplovnoj bazi – NovostiDana.rs\nIndija: Šest ubijenih u vazduhoplovnoj bazi\nIncidenti su se dogodili u trenutku kada Indija i Pakistan nastoje da obnove dijalog.\nPrema rečima indijskih zvaničnika, napadači u maskirnim uniformama, uspeli su u zoru da uđu u bazu u državi Pendžab, na severozapadu zemlje, a zatim su počeli da pucaju na sve oko sebe.\nOni su do baze stigli policijskim automobilom koji su oteli od vozača, što je je taktika koja je i ranije korišćena prilikom napada.\nVeruje se da su napade izvršili ekstremisti obučeni u Pakistanu, rekao je Rojtersu šef policije u Pendžabu Sureš Arora.\nPolicija je krenula u potragu kako bi utvrdila da li ima još napadača posle čega se čula sporadična paljba.\nJoš niko nije preuzeo odgovornost za napad do koga je došlo nedelju dana pošto je indijski premijer Narendra Modi doputovao i iznenadnu posetu Pakistanu gde se sastao sa pakistanskim kolegom Navazom Šarifom u naporu da obnovi bilateralne razgovore koji su i ranije bili osujećeni napadima ekstremista.\nPrema rečima američkog analitičara Majkla Kugelmana, eksperta za južnu Aziju u Vilson centru u Vašingtonu, takav napad se mogao očekivati onog trenutka kada je Modli stigao u Indiju ali „u ovom trenutku ima dovoljno dobre volje da se incidenti prevaziđu.


Pomoć Crvenog krsta Srbije dobilo preko 200.000 ljudi\n– Ova kriza je još jednom pokazala da je u teškim vremenima solidarnost najvažnija. Coca-Cola sistem je demonstrirao snagu pravog partnera, koji je među prvima reagovao i pružio pomoć. Zahvaljujući njima već u prvim danima krize bili smo u mogućnosti da svojim korisnicima doniramo proizvode, i da u vozilima koje su nam ustupili prevozimo pakete pomoći. Takođe tu je značajna finansijska pomoć Coca-Cola Fondacije od 200 000 američkih dolara za podršku građanima u Srbiji, koja nam omogućava da realizujemo konkretne aktivnosti i pomognemo najugroženijima. U okviru projekta, obezbeđeno je 4511 higijenskih porodičnih paketa i dezinfekcionih sredstava koji će biti podeljeni u 19 opština, kao i lična zaštitna oprema za volontere. Međutim, ta pomoć ne mora biti samo finansijske prirode, već se ona ogleda i u jednom prijateljskom i ljudskom odnosu koji i nama i najugroženijim građanima, znači. – izjavio je predsednik Crvenog krsta Srbije prof. dr Dragan Radovanović.\n– Partner smo zajednice više od pola veka i trudimo se da joj budemo podrška, uvek, a posebno u vreme krize. Naše aktivnosti usmerene su prvenstveno na one koji se nalaze na prvoj liniji borbe protiv COVID-19, medicinskim radnicima, vojsci, policiji, volonterima, kao i onima koji su egzistencijalno najugroženiji. Do sada smo pored donacije od 200 000 dolara Crvenom Krstu Srbije donirali i 150 000 litara naših proizvoda za nekoliko hiljada zaposlenih u Kliničkom centru Srbije u saradnji sa Fondom B92, i drugim covid bolnicima širom Srbije kao i pripadnicima policije, zatim obroke za medicinske radnike u saradnji sa Woltom i IT opremu Kliničkom centru Srbije. Sve svoje aktivnosti sprovodimo u partnerstvu sa organizacijama koje su najangažovanije u ovom trenutku. Duboko verujemo da samo zajedno možemo prevazići ovu situaciju i da ćemo iz svega izaći jači., rekao je Svetoslav Atanasov, generalni direktor Coca‑Cola HBC Srbija i naglasio da će Coca-Cola sistem nastaviti sa pružanjem pomoći.\nTagovi: Crveni krst Srbije\nTelevizija koju su stvorili nosioci internet generacije među deset najgledanijih\nAna Milićević Vukoje žena koja može sve: Direktorka, majka tri devojčice i dama pre svega


Rakete od sekretarijata za protivgradnu odbranu Vojvodine (VIDEO) – RTV Centar Srem\n16/04/2021 sofija Poljoprivreda, Vojvodina 0\nPokrajinski sekretar za poljoprivredu, vodoprivredu i šumarstvo Čedomir Božić predao je danas direktoru Republičkog hidrometeorološkog zavoda prof. dr Jugoslavu Nikoliću na korišćenje 760 raketa za protivgradnu zaštitu poljoprivrednih useva na teritoriji AP Vojvodine. Ovo je samo deo pomoći seketrarijata zavodu, uz podsećanje da je pokrajninska vlada obezbedila finansijska sredstva i za automatizaciju sistema protivgradne zaštite u Vojvodini.\nZaštita poljoprivrednih useva od grada je veoma važna, a da bi štete bile minimalne potrebna je efikasna protivgradna zaštita. U proteklom periodu za modernizaciju celokupnog sistema protivgradne zaštite uloženo je dosta novca, prvenstveno na automatizovanje celokupnog sistema tako da će od ove sezone sa radarskog centra Fruška Gora sistem zaštite biti daleko bolji nego ranije.\nPored finansiranja modernizacije sistema protivgradne zaštite, pokrajinski sekretarijat za poljoprivtredu je obezbedio i dodatni broj raketa za predstojeću sezonu. Republičkom hidrometeorološkom zavodu predato je 760 protivgradnih raketa kako bi zaštita useva bila što bolja u periodu koji je pred nama.\nOvome dodajmo i podatak da je vrednost nabavljenih raketa za radarski centar Fruška Gora 30 miliona dinara, a pored ovog u Vojvodini postoje još dva radarska centra, dok ih je u Srbiji ukupno 13.\nTežak položaj boraca i boračkih organizacija u Srbiji (VIDEO)


Press Online :: Tenis :: Srpski tandem izbacio prve nosioce\nSrpski tandem izbacio prve nosioce\nĐoković i Troicki pobedili francuski par Pjer-Hjua Erber/Nikolas Mau sa 5:7, 6:1, 11:9. Spasili meč loptu u super taj-brejku.\nNe igraju Novak Đoković i Viktor Troicki često u dublu, ali po prikazanom u Indijan Velsu bi to mogli češće da praktikuju. Srpski tandem je izborio plasman u četvrtfinale pobedom nad prvim favoritima.\nPosle velike borbe i spašene meč lopte Srbi su pobedili francuski par Pjer-Hjua Erber/Nikolas Mau sa 5:7, 6:1, 11:9.\nNaredni protivnici biće im šesti nosioci Raven Klasen (Južna Afrika) i Radživ Ram (SAD).\nU prvom setu su Francuzi bili bolji na startu, brzo su napravili brejk, čuvali servis i servirali za set pri rezultatu 5:4. Naš tandem je uspeo da vrati brejk, ali su svega par minuta kasnije rivali uzvratili , zatim drugu šansu za set iskoristili i došli do vođstva.\nNisu imali Novak i Viktor nameru da odustanu, odigrali su gotovo savršen set, napravili dva brejka i došli do izjednačenja, tako da je super taj-brejk rešavao pitanje pobednika.\nZapočeli su ga prvi favoriti idealno, napravili dva mini-brejka, poveli sa 4:1 i krupnim korakom krenuli ka trijumfu. Međutim, Đoković i Troicki se nisu sa tim složili, anulirali su prednost rivala i vratili se u set. Tada je Mau odigrao savršen ritern na Viktorov servis, doneo svom timu mini-brejk i priliku da završe meč (8:6). Još jednom je proradio srpski inat, brejk je vraćen, ali je pred dva Novakova servisa francuski tandem imao set loptu (9:8).\nOstali su smireni, odradili svoj deo posla, došli do meč lopte i prebacili pritisak na protivnike (10:9). Nisu uspeli Francuzi sa tim da se izbore, a Novak i Viktor su to proslavili skokom i pozdravom prsa u prsa. Potom su podigli pesnice u vazduh i dokazali da im ovo mnogo znači.\nUpravo bi ovaj trijumf mogao da ima dosta uticaja na Đokovića na planu samopouzdanja pred duel sa Del Potrom u trećem kolu singla.


RioTinto: Tehnologija prerade jadarita testirana i bezbedna\nTanjug 12. septembra 2021. 07:09\nBEOGRAD – Metoda prerade jadarita posebno je razvijena od strane kompanije Rio Tinto i obavljaće se u modernom, dubokom, podzemnom i digitalno umreženom rudniku, sa inovativnom i održivom procesnom tehnologijom koja je ekološki značajno prihvatljivija od ranije korišćenih, saopšteno je iz kompanije Rio Sava Exploration, koja je deo Rio Tinta.\nKompanija je u saopštenju reagovala na, kako ocenjuju, neistine koje se plasiraju u javnosti o tehnologiji prerade rude jadarita i korišćenju sumporne i fluorovodonične kiseline.\nObjašnjavaju da ova tehnologija podrazumeva preradu koncentrata jadarita na temperaturi ispod 100 stepeni Celzijusa, što je temperatura ključanja vode a što znači da se jadarit neće tretirati sumpornom kiselinom na temperaturi od 250 stepeni, kakav je slučaj sa drugim rudama litijuma u svetu.\nIstiču da je rastvaranje rude jadarita na temperaturi nižoj od 100 stepeni omogućeno karakteristikama same rude i procesom koji su osmislili inženjeri Rio Tinta, a ne korišćenjem fluorovodonične kiseline kako navode pojedini stručnjaci u medijima.\n„Fluorovodonična kiselina se uopšte neće koristiti u procesu prerade jadarita“, podvlače iz Rio Sava Exploration.\nNaglašavaju i da je ovde reč o dubokom podzemnom rudniku koji ima mnogo manji uticaj na životnu sredinu i ljude, dok su svi drugi rudnici litijuma na svetu površinski.\nDakle, nema reči o velikom otvorenom kopu, kako se to povremeno može čuti, ističe se u saopštenju.\nObjašnjavajući kako izgleda proces prerade jadarita iz Rio Sava Exploration navode da je priprema rude za dalju preradu prvi korak, tokom koga se u procesu dobijanja koncentrata od rude jadarita odbacuje jalovi materijal, glina, karbonati, drobljenjem i mokrim klasiranjem.\nKoncentrat jadarita odlazi na dalju preradu, gde se reakcijom sa određenim agensima rastvara, nakon čega se proizvodi dalje dobijaju odvajanjem u procesu kristalizacije i taloženjem.\nNakon prevođenja rude u koncentrat, čime se povećava nivo korisnih materija potrebnih za efikasnu preradu, koncentrat će ići u industrijsko postrojenje.\nNavodi se da se koncentrat često prodaje i kao takav, ali je novi trend vertikalna integracija i svi novi projekti u svetu će imati i postrojenje za preradu iz koga će izlaziti finalni proizvodi, litijum karbonat kvaliteta za izradu baterija za električna vozila, borna kiselina i sodijum sulfat.\nKljučno je, ističe se, da će finalni proizvod ove kompanije biti onog kvaliteta koji je potreban za proizvodnju baterija, dakle neće biti potrebe za dodatnom preradom.\nIz kompanije ističu da se koncentrat rude neće agresivno tretirati sumpornom kiselinom, ona se dodaje u fazi digestije da se održi pH3, a temperatura procesa je ispod 100 stepeni, što je temperatura na kojoj je kiselina stabilna.\nTo je razlog što se u ovom postupku ne stvara zasićena vodena para koja sadrži tragove sumporne kiseline, što je potvrđeno i pilot testiranjima i brojnim proverama sigurnosti i higijene u radnoj okolini.\nUkratko, nema reči niti o isparavanju sumporne kiseline “same od sebe”, niti će iz nje izlaziti para koja će “pržiti sve okolo”.\n“ Iako ćemo imati ugrađene najmodernije filtere, činjenica je da bi naš proces koji koristi sumpornu kiselinu radio u okvirima zakonskih normi čak i bez prisustva filtera. Sumporna kiselina je inače jedna od najzastupljenijih industrijskih sirovina na svetu, i baza modernog hemijskog sektora“, navodi se u saopštenju.\nDodaje se da je reč o važnoj i poznatoj hemikaliji čije upravljanje je osvojeno, bezbedno i potvrđeno na hiljadama primera.\nTako se u Hamburgu praktično u centru grada na reci Elbi, nalazi ogromna topionica bakra koja proizvodi blizu milion tona sumporne kiseline godišnje. U lučkim tankovima uvek je smešteno do 100.000 tona kiseline, dok će se u projektu „Jadar“ raditi o deset puta manjim količinama, saopštavaju iz Rio Sava Exploration.\nNavode da je ruda izuzetno alkalna tako da je i otpad koji izlazi iz digestije, i čitavog procesa visokog pH pa u skladu s tim, neće biti nikakvog kiselog otpada.\nNavodeći zašto je ova tehnologija jedinstvena ističu da je većina glavnih tehnoloških operacija u procesu prerade jadarita uobičajena za hidrometalurška postrojenja za obradu.\nMeđutim, jedinstvenost se ogleda u tome što su već dobro poznati tehnološki procesi integrisani u jedan, kako bi se proizvela tri finalna proizvoda borna kiselina, litijum karbonat i natrijum sulfat.\n„Jedinstvenost jadarita je dakle zahtevala da se ti već poznati koraci prilagode našoj rudi i tako omoguće efikasnu i pouzdanu preradu. Ovaj proces je donekle sličan procesu prerade spodumena koji je najčešći oblik pojave litijuma u svetu, međutim ono što je kod jadarita jedinstveno i specifično jeste to što nije potrebno prženje rude a ono se kod spodumena odvija na temperaturi većoj od 1.100 stepeni Celzijusa“, navodi se u saopštenju.\nSam proces prerade je, naglašavaju, razvijan i testiran u periodu od četiri godine u pilot postrojenju u Australiji i proveren od strane pet nezavisnih revizionih komisija predvođenih eminentnim međunarodnim stručnjacima iz različitih oblasti.\n“ Naša tehnologija prerade je do detalja opisana u javnoj patentnoj prijavi, a shema i opisi su objavljeni u našim brošurama. Imajući to u vidu, potpuno je neshvatljivo da i dalje ima stručnjaka koji tvrde da kompanija nema „idejno rešenje“ za tehnologiju“, zaključuju iz Rio Sava Exploration.\nBudi gospodar svoje volje i sluga svoje savesti.\nMuž ga ima, žena ga prima, a pop ga ne koristi. Šta je to?


You are at:Home»Vijesti»Ministar MUP-a FBiH Aljoša Čampara postao najveća sigurnosna prijetnja\n– Iz parlamentarnih klupa je jasno zbog čega najviše trpi ta pozicija. Naime, ministar Čampara je prije izvjesnog vremena bez konsultacija sa sindikatima (kao socijalnim partnerom u dijalogu), te bez konsultacija sa kabinetom v.d. direktora FUP-a, u parlamentarnu proceduru pokušao “podvaliti” novi Zakon o policijskim službenicima. Nakon žustre reakcije parlamentarne komisije za sigurnost, te sinergije sa predstavnicima sindikata i kabinetom v.d. direktora FUP-a i pravilnog shvatanja problema od ostalih zastupnika u Parlamentu FBiH, zakon je povučen iz parlamentarne procedure, a Čamparino “kukavičje jaje” vraćeno na doradu – navode u saopćenju.\n– Međutim, ta činjenica nikoga ne iznenađuje, jer se već odavno zna da Čampara, možda i jedini u sigurnosnoj zajednici, ne podržava aktuelnog v.d. direktora FUP-a, a vjerovatno iz razloga što sa profesionalnog, stručnog i metodološkog aspekta aktuelni v.d. direktor nema dodirnih tačaka sa bivšim, konačno penzionisanim, direktorom – navode iz Kluba zastupnika DF-a u Parlamentu FBiH.\n– Svako iole upućen u zakonske procedure imenovanja zna da je imenovanje trebalo uslijediti prije dvije godine. Postoji samo jedno logično objašnjenje, a to je da je Čampara pronašao zajednički interes sa Draganom Čovićem, pa čak i po cijenu da još jednu od najznačajnih federalnih nadležnosti isporuči HDZ-u. Ovo posljednje još snažnije upućuje na sam naslov našeg obraćanja uz poruku ministru da, za sada, kao 3u1 ljudi konzumiraju samo “Nescafe” – zaključuju u saopćenju.


MONDIJALSKE VESTI - Naslovi.net vesti\nVečernje novosti petak, 2. jun 2006.\nKOLIKO brzo i nepredvidljivo se okreće točak sreće osetili su mladi fudbaleri Srbije i Crne Gore. Naše fudbalske nade pružile su najbolju partiju na Evropskom prvenstvu u Portugalu, ali su posle 120 minuta iscrpljujuće bitke sa Ukrajincima ostali korak iza uspeha ostvarenog 2004. godine u Nemačkoj.... »\nKrstajić na operaciji?\nOd specijalnog izveštača - FELDEN BATERIJE se pune u austrijskom Feldenu u jakom, ali na pravi način doziranom ritmu. Od napuštanja Srbije, intenzivirani su kondicioni treninzi, plavi su uglavnom na teren izlazili dva puta dnevno. Uslovi za rad su fenomenalni, nema više ni kiše, koja je dosađivala... »\nDanas petak, 2. jun 2006.\nPRVENSTVO ĆE OTVORITI PELE I KLAUDIJA ŠIFER Brazilska fudbalska zvezda Pele i nemačka manekenka Klaudija Šifer uneće 9. juna na stadion u Minhenu trofej namenjen pobedniku Svetskog prvenstva u fudbalu i tako otvoriti ovu manifestaciju. Kako navodi magazin Špigl u svom internet izdanju, pozivajući... »\nVidić i Gavrančić još uvek "roviti"\nPripreme fudbalske reprezentacije za SP u NemačkojČetvrtog dana mundijalskih priprema u Feldemu plavi su znatno pojačali tempo rada - Milošević i drugovi juče su odradili dva duža treninga, prvi na obližnjem stadionu lokalnog niželigaša, a drugi na terenima u Fak am Zeu. Zbog manjih zdravstvenih problema jutarnji... »\nDubravka Skakić: Umro je maršal Tito\nRekonstruisan zločin nad Srbima u Gruborima\nAuto blogpre 1 sat\nAna Obradović o otvaranju Spensa\nPriština smatra nezakonitim ugovor o Trepči\nAkterpre 54 minuta


Sindikat sloga: Radna i ekonomska prava najugroženija\nBeta 9. decembra 2018. 11:45\nUdruženi sindikati Srbije „Sloga“ saopštili su danas povodom 10. decembra, Medjunarodnog dana ljudskih prava da su u Srbiji najugroženija radna i ekonomska prava.\nKako je navedeno, iako u prvom članu deklaracije o ljudskim pravima piše da se „Sva ljudska bića radjaju slobodna i jednaka u dostojanstvu i pravima“, u Srbiji se taj član krši kada su u pitanju pravo na rad i pravičnu zaradu, humane uslove rada, kao i pravo na radno-pravnu zaštitu koja je zagarantovana i Ustavom kao najvišim aktom države.\n„Ono šta itekako brine je nemoć zaposlenih da preko nadležnih državnih institucija, inspekcije rada i sudova na zakonom propisan način ostvare povrede iz radno-pravnih odnosa“, ističu iz sindikata.\nSloga tvrdi i da je radno sposobno stanovništvo Srbije medju najsiromašnijim gradjanima u Evropi i regionu i da realnost o broju nezaposlenih i prosečnoj zaradi ne odgovaraju državnoj statistici koja je isključivo u službi političke propaganda vladajuće većine, a ne realnosti kojoj smo izloženi.\nKako su istakli, o realnosti svedoče male zarade i penzije, cene u prodavnicama i na pijacama, naknade i režije državi u vidu poreza, taksi i akciza, odnosno realan život, a ne fingirana statistika.


Koštunica: Srbija neće preći preko oslobađanja Haradinaja\nPredsednik Vlade Srbije Vojislav Koštunica izjavio je da Srbija neće preći preko odluke Haškog tribunala da se Ramuš Haradinaj proglasi nevinim.\n"Po svemu sudeći EU misli da je njen pravi odgovor da ćuti o odluci da se oslobodi Raumuš Haradinaj i da je najbolje da se pravi kao da se ništa nije dogodilo", navodi se u izjavi Koštunice. Prema njegovim rečima, Haški tribunal je izbrisao razliku izmedju zločinca i nevinosti, i na taj način opravdao strašne zločine Ramuša Haradinaja.\nOn je rekao da Srbija ne pristaje da se "opravdaju zločini Haradinaja nad nevinim Srbima i da se sve završi kao jedna medijska tema koja je trajala par dana".\n"Pošto je za EU Haški tribunal svetionik evropskih vrednosti, sada moramo na odgovoran način sa EU da utvrdimo da li institucija koja je izdala uverenje jednom ratnom zločincu da je nevin zaslužuje da se dalje uopšte naziva sudom", istakao je Koštunica.\nPrema njegovim rečima, mora se konačno odrediti da li je za EU Haški tribunal i posle ove mračne odluke svetionik evropskih vrednosti i vrhovno merilo za odredjivanje evropskih standarda u procesima evropskih integracija.\n"Srbija ima puno pravo da do kraja istraje da se utvrdi da li se Haški tribunal može zvati legitimnim sudom, jer je to obaveza Srbije prema nevinim žrtvama koje su ponižene proglašavanjem Ramuša Haradinaja nevinim", naveo je Koštunica.\nHaški tribunal oslobodio je u četvrtak Ramuša Haradinaja optužbi za ratne zločine 1998. godine.


Ruskom timu je sinoć u dvorani „Aleksandar Nikolić“ polazilo sve za rukuom i odavno nije viđeno da jedan tim crveno-bele, na njihovom terenu, natera na kapitulaciju za praktično tri četvrtine.\nTo se desilo sinoć i malo je falilo da ekipa Velimira Perasovića stigne do 100 poena u „Pioniru“ što do sada nikome nije pošlo za rukom, ali i ovako je tim iz Kazanja postigao nešto što nije niko pre.\nNaime, do sada ni na jednoj evroligaškoj utakmici - niti Zvezde, niti Partizana - u Beogradu jedan tim nije postigao 98 poena, što je sinoć pošlo za rukom Uniksu koji je tako postao rekorder. Svedoci smo tome da su u prestonici Srbije gostovali brojni velikani, ali niko nije uspeo da uradi ono što je ruski klub sinoć.\nOno što ostavlja još veći utisak je da je Uniks to uradio protiv ekipe koja je poznata kao sjajan defanzivni kolektiv, ali ni oni nisu imali rešenje za visoke procente šuta protivnika.\nSa druge strane, negativan rekord koji se tiče najmanjeg broja postignutih poena u Beogradu drži nemački Bamberg, koji je u sezoni 2007/2008 Partizanu u „Pioniru“ ubacio svega 37 poena.\nCrno-beli su ovaj meč dobili rezultatom 85:37, a gostujući tim je na njemu ostao na zbirnom indeksu od neverovatnih pet poena.\nVideo: Lajović posle pobede u Insbruku\nNESTVARNO, NEREALNO, REKORD ZA PAMĆENJE! Crvena zvezda NIKAD NIKOGA nije razbila u Evroligi kao što je večeras šestostrukog prvaka Evrope\nNovo pojačanje Partizana, Tristan Vukčević je doputovao u Beograd u četvrtak uveče i spreman je da se pridruži crno-belima.


Podneta krivična prijava protiv saobraćajnih policajaca koji rade za pauk službu\nApr 27, 2022 Policijska uprava Niš, Više javno tužilaštvo\nZbog sumnje na koruptivne radnje, podneta je krivična prijava protiv saobraćajnih policajaca koji rade na odobravanju uklanjanja vozila pauk službom parking servisa u Nišu.\nZbog primera od utorka oko 20h na ulazu u park Čair, gde je snimljeno da saobraćajni policajac odbija da izda nalog za podizanje vozila Audi niških tablica NI- 137 GG, gde je isti bio parkiran na mestu gde pauk vozilo svakodnevno podiže i uklanja vozila sa trotoara, ispunili su se uslovi da bude podneta krivična prijava za koruptivne radnje službenih lica.\nPosle dužeg čekanja i zvanja radnika Parking servisa, kao i provere da li ručna kočnica podignuta u fazi pripreme dizanja, iz razgovora koji je mogao da se čuje, dugo se čekalo na odobrenje podizanja, koje je na kraju odbijeno od strane policijskog službenika koji je radio toga dana u to vreme.\nSmatramo da je ovo svojevrsni modus operandi nekih policajaca u Nišu, kao i stavljanje funkcionera SNS-a ili bivšeg Gradonačelnika koji je možda vozio ovo vozilo, u superioran položaj u odnosu na ostale građane. Jedan od Nišlija koji je posmatrao celu situaciju je komentarisao:\n…ja se svakog dana tresem kad i ispravno parkiram i vodim dete u park, a neke ne smeju da diraju, čak iako su nepravilno parkirani. Sramota!!!\nKrivična prijava je obuhvatila sve radnike koji rade na ovim poslovima, da bi se proverilo koliko puta i kome je odbijeno da se izda nalog za dizanje vozila. Krivična prijava je upućena Višem tužilaštvu u Nišu, pa ćemo ovaj predmet da pratimo, dok i njega ne odbace sa jednim od poznatih izgovora “nisu se stekli uslovi za podizanje otpužnice” ili tako nešto slično, godinama unazad.\nPrijava će biti upućena i odseku Unutrašnje kontrole MUP-a Srbije, pa ćemo da obavestimo javnost po okončanju i ovog postupka.\nDa li je san svakog političara, policajca i kriminalca u Nišu da ga istražuje Više tužilaštvo kada radi sumnjive radnje? Da li možda zbog toga što ni protiv jednog nikada nije završeno suđenje a isti osuđen za bilo koje krivično delo?\n(VIDEO)Gradonačelnica najavila rekonstrukciju parka Čair i otvaranje javnog toaleta


Faktor | Hota-Muminović: Nastava u KS počinje 31. januara u učionicama\n26.01.2022. / 14:47\nNastava u drugom polugodištu počinje 31. januara 2022. godine u učionicama uz poštivanje higijensko-epidemioloških mjera po istom modelu kao i u prvom polugodištu ove školske godine - potvrdila je Feni ministrica predškolskog, osnovnog i srednjeg obrazovanja u Kantonu Sarajevo Naida Hota-Muminović.\nIstakla je da su tu odluku donijeli nakon niza konsultacija s Ministarstvom zdravstva, Zavodom za javno zdravstvo Kantona Sarajevo, direktorima i direktoricama škola, sindikatima i Udruženjem "Vijeće roditelja Kantona Sarajevo".\n- Uz poziv na odgovornost u poštivanju propisanih i preporučenih higijensko-epidemioloških mjera, te uz stalno praćenje broja oboljelih u Kantonu Sarajevo, Ministarstvo će držati otvorenom komunikaciju s odgovornim akterima odgojno-obrazovnog i zdravstvenog sistema, te će u skladu s tim po potrebi mijenjati odluke o modelu nastave - istakla je ministrica Hota-Muminović.\nKantona SarajevoNaida Hota-Muminović\nMinistrica Hota-Muminović odgovorila Kljuiću, pa prozvala Sivru\nForto potvrdio: Uzeo sam odmor od pet dana


Prijedor: Slobode lišen poreski inspektor\nBoris M. мај 6, 2020, 1:40 по подне\nU saopštenju se navodi da je kod ovog lica pronađen novac i drugi predmeti koji mogu poslužiti kao dokaz u krivičnom postupku.\nSrna nezvanično saznaje da je riječ o inspektoru Nemanji Baroviću.\nLišavanje slobode izvršeno je u okviru operativne akcije kodnog naziva "Svodna" koja je usmjerena na suzbijanje koruptivnih krivičnih djela, a realizovali su je pripadnici Uprave za organizovani i teški kriminalitet MUP-a Srpske, pod nadzorom Posebnog odjeljenja za suzbijanje korupcije, organizovanog i najtežih oblika privrednog kriminala Republičkog javnog tužilaštva.\nPripadnici Uprave za organizovani i teški kriminalitet, uz asistenciju policijskih službenika Policijske uprave Prijedor, izvršili su pretrese službenih i privatnih stambenih prostorija koje lice koristi u ovom gradu.\nNakon završene kriminalističke obrade, N.B. biće predat Republičkom javnom tužilaštvu uz izvještaj o učinjenom krivičnom djelu.\nU saopštenju se dodaje da MUP Republike Srpske zahvaljuje građanima koji su prijavili slučaj policiji, te pozivaju sve građane da prijavljuju koruptivna krivična djela kako bi ti slučajevi bili procesuirani od nadležnih organa.


Mađari pune zatvore Srbima krijumčarima\nU nekoliko akcija proteklog vikenda Policija Mađarske uhapsila je petoricu državljana Srbije koji su osumnjičeni da su krijumčarili ukupno 52 migranta.\nMađarska: Srbi prevozili migrante, bežali od policije, pa se sudarili\nU mađarskom selu Ašothalom u četvrtak ujutru došlo je do saobraćajne nezgode u kojoj je jedna izbeglica iz Sirije povređena, a uhapšne su dve osobe iz Srbije, pod sumnjom da su učestvovali u...\nHapšenje u Slovačkoj: Srbi krijumčarili migrante\nSlovačka policija danas je u blizini graničnog prelaza Slovačke i Mađarske otkrila dva kombija u kojima se nalazilo 26 ilegalnih migranata.\nManekenka pokušala da prokrijumčari sat vredan 800.000 dinara\nDanci krijumčarili 103.200 evra iz Srbije!?\nE sad smo svašta čuli - da u današnje vreme bedne Srbije stranci iznose pare od nas... pa gde nakupiše silne evre, osim ako nisu opljačkali dobre i poštene srpske biznismene? Bilo kako bilo,...\nU stanu našli 177 kg čokolade!\nU stanu u Bačkom Bregu otkriveno je 177 kilograma čokolade, bez ikakve dokumentacije o plaćenim carinskim i drugim dažbinama i postoji osnovana sumnja da su čokolade prokrijumčarene u Srbiju,...